title: Herzogin Cecilie

text: Pelastusveneet saapuivat pian; miehistö saatiin turvaan helposti. Itse alusta yritettiin pelastaa mutta turhaan; lastista pelastui vain pieni osa, sillä suurin osa oli jo veden pilaamaa ja jouduttiin heittämään mereen. Lastia jäikin alukseen lopulta noin 1 700 tonnia. Lasti oli tosin vakuutettu, toisin kuin itse laiva.


title: Herzogin Cecilie

text: Lopulta 19. kesäkuuta kahden hinaajan voimin alus saatiin irti ja hinattua Starehole Coven poukamaan Salcomben sataman länsipuolella, missä sitä yritettiin korjata telakalle siirtokuntoon; pitkä karilla olo oli kuitenkin vaurioittanut runkoa liian pahasti, ja perjantaina 17. heinäkuuta 1936 riehunut hirmumyrsky tuhosi aluksen lopullisesti. Vakuuttamattoman aluksen tuho oli kova isku Eriksonille ja varsinainen alku suurten purjelaivojen kauden lopulle.


title: Herzogin Cecilie

text: Aluksen arvokas esineistö ja kalusto onnistuttiin pelastamaan; karttahytin ja ruoriarkun osti eräs nimettömäksi jäänyt keräilijä, kun taas romuttuneen rungon lunasti 225 punnan hinnalla eräs Kingsbridgestä tullut romukauppias.


title: Herzogin Cecilie

text: Aluksen kapteenin salonki ja huomattava osa esineistöstä – teak-puiset osat, donkey-kattila, käymäkelat, höyryvintturit, ilmanvaihtotorvet, kellot, hyttien paneloinnit ja kalusto, ruoripyörät ja kaunis neitoa esittävä kaljuunakuva – on Maarianhaminassa Merimuseossa, osin esillä, loput varastoituna.


title: Herzogin Cecilie

text: Esineistön haki Suomeen Eriksonin omistama pieni moottorilaiva "Vera", joka sittemmin näytteli pääosaa elokuvassa "Varsovan laulu".


title: Herzogin Cecilie

text: Merikapteeni Helge Heikkinen, joka saavutti perämiespätevyyteensä tarvittavat purjehdusajat juuri "Herzogin Ceciliellä", kirjoitti muistoartikkelissaan:


title: Péter Lékó

text: Péter Lékó (, s. 8. syyskuuta 1979 Subotica, Jugoslavia) on unkarilainen shakin suurmestari. Hänestä tuli suurmestari 14-vuotiaana vuonna 1994, mikä oli silloin maailmanennätys.


title: Péter Lékó

text: Niin sanotun Prahan sopimuksen mukaan, jonka tarkoitus oli yhdistää kahteen leiriin jakautunut shakin maailmanmestaruustitteli, Lékón voitto Dortmundin turnauksessa 2002 oikeutti hänet haastamaan Vladimir Kramnik shakin klassisesta maailmanmestaruudesta. Voittaja pelaisi myöhemmin FIDE:n maailmanmestaria vastaan. Useiden viivytysten jälkeen ottelu pelattiin 25. syyskuuta – 18. lokakuuta Brissagossa, Sveitsissä 2004. Lékó johti ottelua pisteellä, kun vain yksi peli oli pelaamatta. Kramnik voitti viimeisen pelin tasoittaen ottelun tulokseen 7–7, mikä oikeutti hänet säilyttämään mestaruutensa.


title: Péter Lékó

text: Lokakuussa 2005 Lékó pelasi FIDE:n MM-turnauksessa San Luisissa, Argentiinassa sijoittuen viidenneksi kahdeksasta pelaajasta.


title: Péter Lékó

text: Touko-kesäkuussa 2007 Lékó pelasi MM-ehdokasotteluissa, joissa hän kukisti Mihail Gurevitšin ja Jevgeni Barejevin. Näin hän selviytyi Méxicossa samana vuonna pelattuun varsinaiseen MM-turnaukseen, jossa hän tuli neljänneksi.


title: Péter Lékó

text: Lékó voitti niukasti Michael Adamsin kahdeksan pelin Chess960-lajin ottelussa, joka pelattiin Mainzin turnauksen yhteydessä 2001. Saavutuksen ansiosta monet pitävät häntä lajin ensimmäisenä maailmanmestarina. Asiasta on vastakkaisiakin näkemyksiä, koska avoimia ehdokasotteluita ei ollut. Lékó hävisi tittelinsä ottelussa Pjotr Svidlerille 2003.


title: Péter Lékó

text: Lékó on äärimmäisen vakaa pelaaja ja häntä pidetään yhtenä maailman vaikeimmista pelaajista voittaa. Häntä on kritisoitu varovaisesta pelistä, "tappajavaiston" puuttumisesta ja taipumuksesta tasapeleihin. Valkeilla Lékó pelaa melkein aina 1.e4 ja mustilla hän pelaa usein sisilialaista puolustusta tai Grünfeldin puolustusta. Hänet tunnetaan myös erinomaisesta loppupelitekniikastaan.


title: Kirjain (lehti)

text: Kirjain oli vuonna 2006 perustettu kirjallisuuteen pohjaava kulttuurilehti. Sitä julkaisi Cube Libri Oy, jonka omistaja oli Harto Pasonen. Sen ilmestymiskerrat vaihtelivat kahdesta kuuteen vuodessa. Lehden alkuperäinen nimi KirjaIN muuttui lehden uudistuksen yhteydessä vuonna 2011 muotoon Kirjain.


title: Kirjain (lehti)

text: Lehti lopetettiin 2012 kirja-alan rakennemuutosten aiheuttamien taloudellisten vaikeuksien vuoksi. Lehden viimeinen numero oli syksy 2012.


title: Kirjain (lehti)

text: Lehden ensimmäinen päätoimittaja Mari-Leena Kuosa linjasi lehden tavoitteeksi täyttää Helsingin Sanomien ja Parnasson väliin jäävä aukko.


title: Kirjain (lehti)

text: Kirjaimen päätoimittajia olivat Mari-Leena Kuosa, Harto Pasonen, Rory Winston, Torsti Lehtinen, Ville Hänninen ja Hannele Salminen.


title: Naapurintyttö

text: Naapurintyttö on arkkityyppinen fiktiivisissä tarinoissa esiintyvä perushahmo. Naapurintyttö edustaa stereotyyppistä käsitystä tutusta ja turvallisesta, ”tavallisesta” nuoresta naisesta.


title: Naapurintyttö

text: Elokuvissa ja kirjallisuudessa tyypillinen naapurintyttö on avoin, hyväsydäminen, hyväntuulinen ja mutkaton, ja hän on usein jo lapsuudesta tuttu protagonistille. Tarinoissa naapurintyttö edustaa usein ihanteellisesti kuvattua puhdasta naiseutta vastakohtana muille stereotyyppisille naishahmoille, kuten femme fatalelle. Olemukseltaan naapurintyttö on viehättävä ja sympaattinen.


title: Naapurintyttö

text: Naapurintyttö on suosittu hahmo varsinkin yhdysvaltalaisissa valtavirran elokuvissa, joissa hahmo on päähenkilön romanttisten päämäärien kohde.


title: Sumuhai

text: Sumuhai ("Carcharhinus obscurus") on jopa neljän metrin pituiseksi kasvava hai, jota tavataan maailmanlaajuisesti lämpimillä merialueilla pintavesistä 400 metrin syvyyteen. Se on useimpien muiden tiikerihaiden heimon lajien tapaan hoikkaruumiinen ja teräväkuonoinen. Selkäpuoli on harmaa tai ruskea ja vatsa valkoinen.


title: Sumuhai

text: Sumuhain pääravintoa ovat pienet parvikalat kuten sardiinit, mutta myös kookkaammat eläimet kuten tonnikalat ja pienemmät hait ja rauskut voivat joutua saaliiksi.


title: Sumuhai

text:
Sumuhainaaraat tulevat sukukypsiksi 21 vuoden ikäisinä jolloin niiden pituus on 3 metriä ja koiraat 19-vuotiaina ja 2,9-metrisinä.
Parittelu tapahtuu 3 vuoden välein kesä-ja heinäkuun tai joulu-ja tammikuun välisenä aikana. Naaras synnyttää 16 kuukauden kantoajan jälkeen kerralla 6-14 poikasta. Syntyessään niiden pituus on 95 cm.


title: Leptostraca

text: Leptostraca on kuoriäyriäisten alaluokan Phyllocarida ainoa nykyisin elossa oleva lahko. Ne ovat pieniä merenpohjan äyriäisiä. Tieteellinen nimi "Leptostraca" tarkoittaa ohutkuorista.


title: Leptostraca

text: "Leptostraca"-lahkon lajeja tavataan kaikista maapallon valtameristä. Ne ovat suodattajaeläimiä, jotka siivilöivät tarvitsemansa ravinnon merivedestä.. Ne ovat varsin pieniä, yleensä 5–15 mm pitkiä, yhtä 40 mm:n mittaan kasvavaa lajia lukuun ottamatta. Niiden päässä on varrelliset verkkosilmät, kaksi paria tuntosarvia (yhdet yksi- ja toiset kaksihaaraiset) ja parilliset puremaleuat, mutta ei leukaraajoja. Niiden pään jakeskiruumiin peittää suurehko, sivuilta litistynyt ja periaattessa kaksiosainen selkäkilpi eli carapax. Takaruumiissa on kahdeksan jaoketta, joista kuuteen kiinnittyy uimaraajat. Pyrstö päättyy kaksihaaraiseen hankomaiseen furcaan.


title: Leptostraca

text: "Leptostraca"-äyriäisiä tunnetaan alle 40 lajia. Suurin osa kuuluu "Nebalia"-sukuun, ja niistä tunnetuin on Pohjois-Atlantin "Nebalia bipes".


title: Luettelo Suomen syvimmistä järvistä

text: Luettelo Suomen syvimmistä järvistä.


title: Kajagoogoo

text: Kajagoogoo on brittiläinen popyhtye, joka tunnetaan kappaleestaan ”Too Shy”, joka tuli ensimmäiseksi Britannian singlelistalla ja Billboard Hot 100 listalla viidenneksi.


title: Kajagoogoo

text: Nick Beggs, Steve Askew, Stuart Neale ja Jez Strode perustivat yhtyeen nimellä Art Nouveau. Christopher Hamill löydettiin laulajaksi vastattuaan yhtyeen ilmoitukseen "Melody Maker" -lehdessä. Hän oli aiemmin tehnyt pieniä televisio- ja musikaalirooleja ja oli ollut lyhytaikaisissa yhtyeissä, joiden aikana hän otti taiteilijanimensä. Art Nouveau muutettiin mitään tarkoittamattomaksi Kajagoogooksi ajatuksen tullessa lapsen jokelluksesta "gagagoogoo". Kajagoogoossa Limahlista tuli sanoittaja yhdessä Beggsin kanssa yhtyeen jäsenten säveltäessä musiikin.


title: Kajagoogoo

text: Yhtyeessä kehittyi pian kansainvälisen läpimurron jälkeen erimielisyyksiä musiikin suunnasta ja käytettävistä ideoista ja Limahl erotettiin Beggsin alkaessa myös laulaa. Yhtye esiintyi Suomessa Limahlin ollessa vielä mukana.


title: Kajagoogoo

text: Kajagoogoo muutti tyyliään osittain jazz-vaikutteiseksi albumilla "Islands". Stroden erottua nimeksi lyhennettiin Kaja. Yhtye hajosi varsin pian "Crazy People’s Right to Speak" -albumin jälkeen.


title: Kajagoogoo

text: Yhtye kokoontui 1980-luvun nostalgia-aallon myötä uudelleen. Uusin albumi "Gone to the Moon" nauhoitettiin ilman Limahlia ja Jez Strodea ennen päätöstä koota suosituin kokoonpano uudelleen.


title: Too Shy

text: Too Shy on Kajagoogoon menestynein single, joka julkaistiin omalla singlellä ja albumilla "White Feathers" vuonna 1983. Kappaleesta tuli kansainvälinen menestys ja se on edelleen yhtyeen tunnetuin yksittäinen laulu. Se oli myös albumin "White Feathers" ensimmäinen single. Kappaleesta on tehty sen suosion vuoksi erilaisia versioita. Kuitenkin alkuperäinen versio on tunnetuin. ”Too Shy” on julkaistu myös useilla albumeilla, joilla on 1980-luvun hittisinglejä. Singlen B-puolena on kappaleen instrumentaaliversio.


title: Rafael Koskimies

text: Kaarlo Rafael Koskimies (vuoteen 1926 Forsman; 9. helmikuuta 1898 Savonlinna – 19. marraskuuta 1977 Helsinki) oli suomalainen kirjallisuudentutkija. Hän oli Helsingin yliopiston kotimaisen kirjallisuuden dosentti 1926–1939 ja estetiikan ja nykykansain kirjallisuuden professori 1939–1961.


title: Rafael Koskimies

text: Rafael Koskimiehen isä oli lehtori ja tietosanakirjamies Jaakko Forsman nuorempi, jonka setiä olivat valtiomiehet Jaakko Forsman vanhempi ja Yrjö Sakari Yrjö-Koskinen.


title: Thuy Trang

text: Thuy Trang (; 14. joulukuuta 1973 – 3. syyskuuta 2001) oli amerikanvietnamilainen näyttelijä, joka esiintyi muun muassa televisiosarjassa "Power Rangers". Hänen ennenaikaisen kuolemansa 27 vuoden iässä aiheutti Kaliforniassa sattunut liikenneonnettomuus. Trang näytteli myös Kalia elokuvassa "Crow II – Enkelten kaupunki".


title: Ray Parker Jr.

text: Ray Parker Jr. (s. 1. toukokuuta 1954 Detroit) on yhdysvaltalainen muusikko, jonka tunnetuin kappale on "Haamujengi"-elokuvan tunnusmusiikki "Ghostbusters". Pian kappaleen ilmestymisen jälkeen Parker sai plagiointisyytteen Huey Lewis and the News -yhtyeeltä. Kappale sai todella suurta suosiota ja on kuultu monissa elokuvissa ja televisiosarjoissa.


title: Dexys Midnight Runners

text: Dexys Midnight Runners on brittiläinen soulvaikutteista popia soittava yhtye, joka saavutti menestystä 1980-luvun alussa kappaleillaan "Geno" ja "Come On Eileen". Yhtye hajosi vuonna 1986, ja sen johtaja Kevin Rowland perusti sen uudelleen vuonna 2003 nimellä nimellä Dexys.


title: Dexys Midnight Runners

text: Dexys Midnight Runnersin perustivat vuonna 1978 Birminghamissa laulaja-lauluntekijä/kitaristi Kevin Rowland ja laulaja/kitaristi Kevin "Al" Archer. Soul-yhtye nimettiin suositun Dexedrine-piristeen mukaan. Rowland antoi yhtyeelleen työväenluokkaisen imagon pukemalla sen New Yorkin satamatyöntekijöiden vaatteisiin Martin Scorsesen "Sudenpesä" -elokuvan mukaisesti.


title: Dexys Midnight Runners

text: Yhtyeen esikoissingle, irlantilaisten syrjintää arvostellut ”Dance Stance” (1979) nousi niukasti brittilistalle. Toinen single "Geno" (1980), joka kertoo yhdysvaltalaissyntyisestä soul-laulaja Geno Washingtonista, nousi jo brittilistan ykköseksi. Yhtyeen esikoisalbumi "Searching for the Young Soul Rebels" (1980) menestyi myös hyvin, ja sitä kutsuttiin brittirockin paluuksi luonnolliseen soul-soundiin.


title: Dexys Midnight Runners

text: Rowlandin kontrolloiva tapa johtaa yhtyettä aiheutti sen, että kaikki muut jäsenet yhtä lukuun ottamatta jättivät sen. Yhtye jätti EMI-levy-yhtiön, siirtyi Mercurylle ja julkaisi kaksi singleä. Rowland halusi uudistaa yhtyeen soundia, joten hän otti siihen kolme viulistia sekä irlantilaisia folk-vaikutteita. Yhtye alkoi pukeutua kulkuriasuihin. Albumin "Too-Rye-Ay" (1982) toinen single ”Come On Eileen” nousi brittilistan ykköseksi ja videon ansiosta myös Yhdysvaltain listaykköseksi. Yhtye kuitenkin hajosi jälleen, ja siihen jäi Rowlandin lisäksi vain kaksi vanhaa jäsentä.


title: Dexys Midnight Runners

text: Albumilta "Don’t Stand Me Down" (1985) ei aluksi julkaistu singleä, joten sen myynti jäi vähäiseksi. Yhtye hajosi vuonna 1986, ja Rowland aloitti soolouran. Hän ei kuitenkaan saavuttanut sillä menestystä, joten hän kasasi vuonna 2003 yhtyeensä uudelleen, tällä kerralla nimellä Dexys. Siihen liittyi osa Dexys Midnight Runnersin vanhoista jäsenistä. Dexysin ensimmäinen uusi albumi "One Day I’m Going to Soar" ilmestyi vuonna 2012 ja toinen, "Let the Record Show: Dexys Do Irish and Country Soul" vuonna 2016.


title: Finn Taylor

text: Finn Taylor (s. 4. heinäkuuta 1958) on yhdysvaltalainen elokuvaohjaaja ja -käsikirjoittaja. Hänen tuotantoonsa kuuluvat elokuvat "Pontiacilla kuuhun" (1994), "Dream with the Fishes" (1997), "Cherish" (2002) ja "Darwin Awards" (2006).


title: Finn Taylor

text: Taylor syntyi Oaklandissa, Kaliforniassa.


title: Stephanie Romanov

text: Stephanie Romanov (s. 24. tammikuuta 1969) on yhdysvaltalainen näyttelijä, joka tunnetaan muun muassa Lilah Morganin roolista televisiosarjassa "Angel". Hän on esiintynyt myös elokuvissa, joiden joukossa on "Spy Hard – lupa läikyttää" (1996).


title: Stephanie Romanov

text: Las Vegasissa, Nevadassa syntynyt Romanov saavutti jo teini-ikäisenä menestystä mallina. Hän meni 26. joulukuuta 2001 naimisiin elokuvatuottaja Nick Wechslerin kanssa, ja tytär Lily syntyi 1. kesäkuuta 2005.


title: Yleisurheilun GP-kausi 2008

text: Yleisurheilun GP-kausi 2008 tarkoittaa kilpailukauden 2008 aikana järjestettyjä IAAF:n hyväksymiä Grand Prix -tason yleisurheilukilpailuja. Kilpailuja on jaoteltu sarjoihin, joita ovat , Kultainen liiga, Super Grand Prix ja Grand Prix. Kilpailut muodostavat n.


title: Yleisurheilun GP-kausi 2008

text: Qatar Athletic Super Grand Prix 2008 järjestettiin 9. toukokuuta.


title: Yleisurheilun GP-kausi 2008

text:
Miehet
Naiset


title: Yleisurheilun GP-kausi 2008

text: Shangai Golden Grand Prix järjestettiin 28. syyskuuta 2007.


title: Yleisurheilun GP-kausi 2008

text:
Miehet
Naiset
Telstra Melbourne Track Classic järjestettiin 21. helmikuuta.


title: Yleisurheilun GP-kausi 2008

text:
Miehet
Naiset
Osaka GP 2008 järjestettiin 10. toukokuuta.


title: Yleisurheilun GP-kausi 2008

text:
Miehet
Naiset
Meeting Grand Prix IAAF de Dakar järjestettiin 17. toukokuuta.


title: Yleisurheilun GP-kausi 2008

text:
Miehet
Naiset
FBK-Games järjestettiin 24. toukokuuta.


title: Yleisurheilun GP-kausi 2008

text:
Miehet
Naiset
Grande Premio Brasil Caixa de Atletismo järjestettiin 25. toukokuuta.


title: Yleisurheilun GP-kausi 2008

text:
Miehet
Naiset
Reebok Grand Prix järjestettiin 31. toukokuuta.


title: Yleisurheilun GP-kausi 2008

text:
Miehet
Naiset
Prefontaine Classic järjestettiin 8. kesäkuuta.


title: Yleisurheilun GP-kausi 2008

text:
Miehet
Naiset
Zlata Tetra - Golden Spike järjestettiin 12. kesäkuuta.


title: Yleisurheilun GP-kausi 2008

text:
Miehet
Naiset
26º Meeting de Atletismo Madrid 2008 järjestettiin 5. heinäkuuta.


title: Yleisurheilun GP-kausi 2008

text:
Miehet
Naiset
Athens Grand Prix järjestettiin 13. heinäkuuta.


title: M/S Maersk Voyager

text: M/S Maersk Voyager () on alankomaalaisen Norfolklinen omistama ro-ro-rahtialus. Alus on rakennettu vuonna 2000 Flensburger Schiffbau-Gesellschaftin telakalla Flensburgissa, Saksassa. "Maersk Voyager" on rekisteröity Alankomaiden lipun alle ja sen kotisatama on Vlaardingen.


title: M/S Maersk Voyager

text: Maersk Voyagerin sisaraluksia ovat M/S Maersk Vlaardingen, M/S UND Birlik, M/S UND Atılım, M/S UND Ege ja M/S UND Adriyatik.


title: M/S Maersk Voyager

text: Kölinlasku tapahtui 22. toukokuuta 2000, ja 3. elokuuta alus laskettiin vesille. 3. marraskuuta se luovutettiin Und Ro/Ro Isletmeleri AS:n omistukseen, joka rekisteröi sen Turkin lipun alle nimellä "UND Karadeniz". Kotisatamaksi tuli Istanbul. Tämän jälkeen alus aloitti liikennöinnin Istanbulin ja Italian Triesten välillä. Vielä vuonna 2000 alus siirtyi Und Denizcilik A.S:n omistukseen. Vuodesta 2004 vuoteen 2005 saakka alus oli U.N. Deniz Tasimaciligi A.S:n omistuksessa, jonka jälkeen alus siirtyi alankomaalaisen Norfolklinen omistukseen, joka rekisteröi aluksen "Maersk Voyager" -nimisenä Alankomaiden lipun alle. Vuonna 2006 alus aikarahdattiin BMMS:n Augustan ja Ravennan väliseen liikenteeseen. Myöhemmin samana vuonna alus aikarahdattiin belgialaisen Cobelfretin liikenteeseen. 2. lokakuuta 2006 Norfolkline aloitti liikennöinnin Maersk Voyagerilla reitillä Vlaardingen–Killingholme.


title: Devon Alan

text: Devon Alan (s. 7. heinäkuuta 1991) on yhdysvaltalainen näyttelijä. Hän syntyi Los Angelesissa, Kaliforniassa, ja tuli alun perin tunnetuksi roolistaan elokuvassa "Ystäväni Simon Birch" (1998).


title: Devon Alan

text: Alanin myöhempien roolien joukkoon lukeutuu osa elokuvassa "Alakynnessä" (2004).


title: Batman Begins (videopeli)

text: Batman Begins on Eurocomin kehittämä sekä EA Gamesin ja Warner Bros I.E:n julkaisema samannimiseen elokuvaan perustuva toimintaseikkailu- ja hiiviskelypeli. Peli julkaistiin päivää ennen elokuvan ensi-iltaa. Peli seuraa elokuvan tavoin Batmanin syntymistä legendaksi, kun hän maailman kiertueensa päätteeksi palaa takaisin suojelemaan Gotham Citya.


title: Marc Alaimo

text: Michael Anthony ”Marc” Alaimo (s. 5. toukokuuta 1942 Milwaukee, Wisconsin) on yhdysvaltalainen näyttelijä. Hänet tunnetaan muun muassa 1990-luvun tieteissarjasta "", jossa hän näytteli useassa jaksossa konnaa nimeltä Dukat.


title: Marc Alaimo

text: Alaimo kasvoi Milwaukeessa ja opiskeli draamaa Marquetten yliopistossa. Hän muutti New Yorkiin tavoitellakseen teatteriuraa, mutta päätyi off-Broadway-näytelmien lisäksi esiintymään myös saippuasarjoissa. Kun hänen roolinsa "Somerset"-saippusarjassa päättyi 1970-luvun alkupuolella, Alaimo päätti koettaa uraa Hollywoodissa ja muutti vaimonsa ja esikoispoikansa kanssa Los Angelesiin.


title: Marc Alaimo

text: Alaimon uraan on mahtunut myös pieniä rooleja tunnetuissa elokuvissa, kuten "Likainen Harry ja murhapooli" (1988) ja "Total Recall – unohda tai kuole" (1990). Hän on myös esiintynyt ääninäyttelijänä videopelissä "Call of Juarez".


title: Marc Alaimo

text: Alaimo on ollut kahdesti naimisissa, ja hänellä on kummastakin liitosta yksi lapsi.


title: Harrisin sopimus

text: Ystävyyden ja kaupan sopimus (, ) solmittiin Yhdysvaltojen ja Japanin välillä Ryōsen-jissä Shimodassa 29. heinäkuuta vuonna 1858. Se seurasi vuoden 1854 Kanagawan sopimusta, joka avasi japanilaisia satamia yhdysvaltalaisille aluksille ja salli Yhdysvaltain konsulin muuttaa Shimodaan. Vaikka Matthew Perry onnistui sopimuksella saamaan Yhdysvaltojen laivoille polttoainetta ja suojaa, hän jätti merkittävän kysymyksen kaupasta Townsend Harrisille, toiselle Tokugawa-bakufun kanssa neuvotelleelle yhdysvaltalaiselle lähettiläälle. Sen vuoksi vuoden 1858 sopimusta kutsutaan usein nimellä Harrisin sopimus.


title: Harrisin sopimus

text: Japanilaisten vastustuksen murtamiseen kului Yhdysvalloilta kaksi vuotta. Kun brittien vaatimukset samanlaisista etuoikeuksista vaikuttivat uhkaavan Japania, Tokugawa-hallitus suostui lopulta Yhdysvaltojen vaatimuksiin. Sopimuksen merkittävimmät kohdat olivat:Sopimus toimi mallina samantyyppisille sopimuksille, jotka Japani solmi muiden ulkovaltojen kanssa seuraavien viikkojen aikana. Nämä epätasa-arvoiset sopimukset rajoittivat Japanin itsenäisyyttä ensimmäistä kertaa sen historiassa; ne paljastivat Japanin kasvavan heikkouden, ja länsi näki ne verukkeena Japanin mahdolliselle kolonisaatiolle. Kansallisen aseman ja vahvuuden takaisin saamisesta tuli japanilaisille kaiken ylittävä prioriteetti. Sopimuksen seurauksia kotimaassa olivatkin bakufun vallan loppu ja uuden keisarillisen hallinnon perustaminen.


title: Patricia Clarkson

text: Patricia Davies Clarkson (s. 29. joulukuuta 1959 New Orleans, Louisiana, Yhdysvallat) on yhdysvaltalainen näyttelijä. Hän on poliitikko Jackie Clarksonin tytär.


title: Patricia Clarkson

text: Clarkson opiskeli Fordhamin yliopistossa ja Yalen teatteri-ilmaisun koulussa. Hänen elokuviensa joukossa ovat "Lahjomattomat" (1987), "Likainen Harry ja murhapooli" (1988), "Kaukana taivaasta" (2002), "Rakkauden resepti" (2007), "Suljettu saari" (2010), "Vain seksiä" (2011) ja "Sinä päivänä" (2011).


title: Patricia Clarkson

text: Clarkson oli ehdolla parhaan naissivuosan Oscar-palkinnon saajaksi roolistaan elokuvassa "Aprilin juhlat" (2003). Hän on voittanut vuosina 2002 ja 2006 kaksi Emmy-palkintoa esiintymisistään televisiosarjassa "Mullan alla". Hän oli Golden Globe -ehdokkaana 2004.


title: Rachel Ticotin

text: Rachel Ticotin (s. 1. marraskuuta 1958) on yhdysvaltalainen näyttelijä. Hänellä on ollut rooleja muiden muassa elokuvissa "Total Recall – unohda tai kuole" (1990) ja "Con Air – lento vapauteen" (1997). Hän näytteli yhtä pääosista televisiosarjassa "" (2011).


title: Rachel Ticotin

text: Ticotin on kotoisin New Yorkin Bronxista. Hän oli naimisissa näyttelijä David Caruson kanssa vuosina 1983–1989, ja heillä on vuonna 1984 syntynyt tytär. Vuonna 1998 Ticotin meni naimisiin näyttelijä Peter Straussin kanssa.


title: Peter Strauss

text: Peter Strauss (s. 20. helmikuuta 1947) on yhdysvaltalainen näyttelijä. Hän sai Emmy-palkinnon vuonna 1979 ja oli ehdolla myös vuosina 1976 ja 1981. Vuosien 1977–1994 aikana Strauss oli viidesti ehdolla Golden Globen saajaksi.


title: Peter Strauss

text: Strauss on ollut vuodesta 1998 naimisissa näyttelijäkollegansa Rachel Ticotinin kanssa.


title: Kyōhō-uudistukset

text: Kyōhō-uudistukset () tarkoittavat Japanissa shōgun Tokugawa Yoshimunen Edo-kaudella aloittamia uudistustoimia. Ne kestivät Yoshimunen hallituskauden alusta vuodesta 1716 vuoteen 1736 saakka. Ne on nimetty Kyōhō-aikakausinimen mukaan.


title: Kyōhō-uudistukset

text: Uudistusten tarkoituksena oli parantaa Japanin ja bakufun taloudellista tilannetta. Yoshimune halusi leikata menoja ja elintasoa, joten gokeninien ja hatamoto-samuraiden stipendejä pienennettiin. Daimioilta vaadittiin erikoisvero ja maatalousmaata lisättiin. 1700-luvulle tultaessa koban-kultarahan kultapitoisuus ja sen myötä luottamus valuuttaan olivat laskeneet, joten vanhaan kultapitoisuuteen palattiin vuonna 1714. Tämän jälkeen hopea- ja kultahinnat tasaantuivat.


title: Kyōhō-uudistukset

text: Vaikka Yoshimune onnistui jossain määrin tuomaan maan talouteen vakautta, hän ei kyennyt puuttumaan tuottamattomien samuraiden aiheuttamaan ongelmaan. Koska hän suhtautui ulkomaankauppaan penseästi, sitä ei voitu käyttää talousongelmien helpottamiseen. Ne jatkuivatkin myöhemmin Edo-kaudella.


title: Ronny Cox

text: Daniel Ronald "Ronny" Cox (s. 23. heinäkuuta 1938) on yhdysvaltalainen näyttelijä, laulaja-lauluntekijä ja kitaristi.


title: Ronny Cox

text: Cox muistetaan elokuvista "Syvä joki" (1972), "Beverly Hills kyttä" (1984), "RoboCop" (1987) ja "Total Recall – unohda tai kuole" (1990). Hän on näytellyt myös televisiossa, muun muassa "issa", "Bonanzassa" ja "Seikkailujen saaressa".


title: Ronny Cox

text: Musiikki on Coxin toinen intohimo näyttelemisen ohella. Hän on levyttänyt 8 albumia itse tekemiään kappaleita.


title: Ilmari Majuri

text: Ilmari Majuri (s. 1979) on suomalainen kyyttökarjankasvattaja, kirjoittaja ja koirankasvattaja , joka on toiminut muun muassa "Voima"-lehden kolumnistina. Hän on toiminut uhanalaisen kyyttökarjan säilymisen puolesta sekä Venäjän vinttikoirien kasvattajana.


title: Ilmari Majuri

text: Ilmari Majurin kiinnostus lehmiin juontaa juurensa jo lapsuudesta. Majuri tutustui kyyttökarjaan kuvanveistäjä Miina Äkkijyrkän järjestämän "nautavaelluksen" johdosta 1980-luvulla, kun Äkkijyrkkä marssitti lehmiä Helsingissä rautatieaseman ja eduskuntatalon ohitse. Kyyttörotu oli sukupuuton partaalla 1980-luvun alussa.


title: Ilmari Majuri

text: Nuoresta iästään huolimatta Majuri on hoitanut alkuperäiskarjaa jo vuodesta 1996 alkaen. Hän on opiskellut maatalousoppilaitoksessa ja saanut oppia myös omaehtoisesti vanhaa kirjallisuutta lukemalla sekä alan vanhemmilta asiantuntijoilta, kuten Miina Äkkijyrkältä.


title: Ilmari Majuri

text: Majuri hankki omistukseensa kiteeläisen Vieno Nenosen 1990-luvulla yllättäen löytyneen ja taitavasti jalostetun kyyttökarjan kesällä 2003. Vieno Nenonen oli kuollut kolme vuotta aiemmin ja viimeiset vuodet karjaa hoitaneen Vienon pojan, Kauko Nenosen, terveyden petettyä viimeiset seitsemän lehmää, kolme sonnia ja kaksi vasikkaa muutti Kiteeltä Valkealaan 9. heinäkuuta.Karjarodun tulevaisuus on edelleen uhanalainen, koska se on taloudellisesti kannattamatonta ja sen säilyttäjät ovat lähinnä yksityishenkilöitä. Valtion geenipankki osti joitakin Majurin lehmiä tallentaakseen rodun ainutlaatuista geeniperimää.


title: Ilmari Majuri

text: Keväällä 2008 Majuri vuokrasi maatilan Espoon Luukista ja karjalle laitumet Nuuksion kansallispuistosta. Majuri muutti keväällä 2014 Hausjärvelle josta hän muutti eläimineen Tornion Kantojärvelle.


title: Ilmari Majuri

text: Nautakarjan tuntemus on tuonut työtilaisuuksia elokuva-alalla. Majuri vastasi Timo Koivusalon tulevan Täällä Pohjantähden alla -elokuvan nautojen ohjauksesta.


title: Ilmari Majuri

text: Vuonna 2008 sai ensi-iltansa Antti Tuomikosken ohjaama Majurista kertova dokumentti "Melko kallista paskaa". Tampereen taide- ja viestintäoppilaitoksen lopputyönä tehty elokuva esitettiin vuoden 2009 DocPointissa, ja se palkittiin Kettupäivät-tapahtuman opiskelijasarjassa parhaana dokumenttina. Heinäkuussa 2009 dokumentti nähtiin myös Yleisradion Dokumenttiprojektissa.


title: Buddy Van Horn

text: Buddy Van Horn (s. 20. elokuuta 1929) on yhdysvaltalainen sijaisnäyttelijä ja elokuvaohjaaja. Hän tuli tunnetuksi pitkäaikaisesta yhteistyöstään Clint Eastwoodin kanssa.


title: Buddy Van Horn

text: Eastwoodilla oli myös pääosat Van Hornin ohjaamissa elokuvissa "Lällärit lakoon" (1980), "Likainen Harry ja murhapooli" (1988) ja "Pink Cadillac" (1989).


title: MTV Sarja

text: MTV Sarja (aiemmin "MTV3 Sarja") oli maksullinen MTV3 Kanavapaketin televisiokanava vuosina 2008–2014. Kanava näkyi digitaalisessa kaapeliverkossa (DVB-C) sekä laajakaista-TV:n (IPTV) ja satelliitin (Canal Digital) kautta.


title: MTV Sarja

text: Kanavan lähetykset alkoivat maaliskuussa 2008. Sen lähetykset päättyivät 31. maaliskuuta 2014 vähäisten katsojamäärien vuoksi.


title: Renārs Kaupers

text: Renārs Kaupers (s. 1. syyskuuta 1974 Jelgava, Latvian SNT, Neuvostoliitto), taiteilijanimeltään Reynard Cowper, on latvialainen poplaulaja ja Brainstorm-yhtyeen laulaja. Yhtye tuli tunnetuksi ympäri Eurooppaa edustettuaan ensimmäistä kertaa kilpailuun osallistunutta Latviaa vuoden 2000 Eurovision laulukilpailussa. Seuraavana vuonna Kaupers ilmoitti Latvian antamat pisteet, ja vuonna 2003 hän juonsi Marija Naumovan kanssa Eurovision laulukilpailun Riiassa sekä "Congratulations"-juhlalähetyksen. Kaupers on naimisissa vaimonsa Agnesen kanssa ja heillä on kaksospojat.


title: Karvinen (täsmennyssivu)

text: Karvinen voi tarkoittaa:


title: Myllyharjun lukio

text: Myllyharjun lukio on Loviisassa, Brandensteininkadulla, sijaitseva suomenkielinen lukio. Vuonna 2008 siellä oli 72 oppilasta.


title: Myllyharjun lukio

text: Myllyharjun lukio muodostaa yhdessä Myllyharjun yläasteen, Länsiharjun ala-asteen ja Harjuntaustan koulun kanssa Loviisan suomenkielisen kouluyhteisön.


title: Peter Woodcock

text: Peter Woodcock (5. maaliskuuta 1939 - 5. maaliskuuta 2010) oli kanadalainen rikollinen. Hän aloitti uransa teini-ikäisenä; hänen kätensä kautta kuolivat syys-lokakuussa 1956 seitsen- ja yhdeksänvuotiaat pojat sekä tammikuussa 1957 nelivuotias tyttö.


title: Peter Woodcock

text: Woodcock vältti vankeustuomion määräämättömän mittaisella pakkohoidolla psykiatrisessa sairaalassa. Hän surmasi 13. heinäkuuta 1991 potilastoverinsa.


title: Britney Madison

text: Britney Madison (22. maaliskuuta 1984 – 30. huhtikuuta 2005) oli yhdysvaltalainen pornonäyttelijä.


title: Britney Madison

text: Hän toimi aktiivisesti pornonäyttelijänä vuodesta 2003 lähtien, kunnes kuoli auto-onnettomuudessa keväällä 2005.


title: Linda Jakobson

text: Linda Jakobson (s. 1959) on suomalainen tutkija ja tietokirjailija. Hän on Ulkopoliittisen instituutin erikoistutkija. Hänen nykyinen asemapaikkansa on Peking, mutta säännöllisin väliajoin hän työskentelee myös Helsingissä. Jakobson on Suomen johtavia Kiinan asiantuntijoita, ja hän on myös kansainvälisesti arvostettu Kiinan asioiden tuntija ja esitelmöitsijä. Jakobson on asunut Kiinassa yli viidentoista vuoden ajan ja osaa sujuvasti mandariinikiinaa.


title: Linda Jakobson

text: Jakobson kiinnostui Kiinasta jo teini-iässä. Vuonna 1987 hän ja hänen lapsuudenystävänsä Marja Sarvimäki lähtivät samaan aikaan Aasiaan, Jakobson tutustumismatkalle Kiinaan jäätyään virkavapaalle Ilta-Sanomien toimittajan työstä ja Sarvimäki arkkitehtuurin jatko-opintoihin Tokioon ja Souliin. Siitä lähtien Kiina ja Itä-Aasia ovat olleet keskeinen osa sekä Jakobsonin että hänen ystävänsä elämää. Vuosina 1988–1989 Jakobson toimi kauppa- ja teollisuusministeriön tutkijana Pekingissä. Vuonna 1990 hän oli vierailevana tutkijana Harvardin yliopistossa. Jakobson sai vuonna 1998 tutkijan viran Ulkopoliittisessa instituutissa, jonka palveluksessa hän on edelleen erikoistutkijana.


title: Linda Jakobson

text: Linda Jakobsonin isä oli arvostettu suomalainen diplomaatti, intellektuelli ja ministeri Max Jakobson.


title: Nintoku

text: Nintoku () oli perinteisen vallanperimysjärjestyksen mukaan Japanin 16. keisari. 700-luvulla kirjoitettujen "Kojiki-" ja "Nihonshoki"-kronikoiden mukaan hän hallitsi yhteensä 87 vuoden ajan vuosina 313–399.


title: Nintoku

text: Kronikat pitävät Nintokua kyvykkäänä keisarina, joka aloitti esimerkiksi suuria rakennushankkeita. Hänen mahdollinen historiallinen valtakautensa saattoi ajoittua Kofun-kaudelle 400-luvun alkuun. Japanin keisarillinen virasto pitää Kofun-kaudella rakennetuista valtavista "kofun"-hautakummuista suurinta hänen hautanaan.


title: Nintoku

text: Perinteisen keisarillisen genealogian mukaan Nintoku oli keisari Ōjinin neljäs poika. Hänen äitinsä oli Nakatsuhime no Mikoto. Ennen valtaannousuaan hänet tunnettiin prinssi Ōsazakina. Kronikoissa kerrotun tarinan mukaan pöllö lensi huoneeseen prinssin syntyessä; samana päivänä Takenouchi no Sukune sai pojan, jonka syntyessä huoneeseen lensi peukaloinen ("sazaki"). Koska pöllöä pidettiin huonona enteenä, Ōjin päätti vaihtaa lasten nimet, ja prinssi nimettiin ”suureksi peukaloiseksi”.


title: Nintoku

text: "Kojikissa" ja "Nihonshokissa" kerrotun tarinan mukaan keisari Ōjin nimitti Ōsazakin pikkuvejen Ujin kruununprinssiksi. Uji ei kuitenkaan "Nihonshokin" mukaan halunnut nousta valtaistuimelle, koska hän piti itseään kyvyttömänä, toisin kuin lahjakasta isoveljeään. Ōsazaki halusi kuitenkin kunnioittaa isänsä toivetta vallanperimyksestä. Uji päätti kolmen vuoden jälkeen ratkaista kiistan surmaamalla itsensä: kun Ōsazaki kiirehti jo kuolleen Ujin vierelle, hän heräsi hetkeksi eloon ja puhui Ōsazakin kanssa. Tämän jälkeen Ōsazaki nousi valtaistuimelle keisari Nintokuna. "Kojiki" ei mainitse tulevan keisarin lahjoja vaan toteaa ainoastaan prinssi Ujin kuolleen nuorena.


title: Nintoku

text: Kronikoiden mukaan Nintoku hallitsi 87 vuoden ajan. Hänellä oli kolme vaimoa ja kuusi lasta. Häntä seurasi valtaistuimelle hänen vanhin poikansa Ritchū. Myös 18. keisari Hanzei ja 19. keisari Ingyō olivat Nintokun poikia.


title: Nintoku

text: Nintokun mahdollinen valtakausi ajoittuu Kofun-kauteen, jolta ei ole säilynyt juurikaan kirjallisia aikalaislähteitä. Aikakausi tunnetaan valtavista avainmenreiän muotoisista hautakummuistaan ("kofun"), joita on pidetty keisarillisina hautoina. Silloisen Yamato-valtion hallitsijana toimi ensin kuningas ("kimi"), myöhemmin 400-luvulta alkaen suurkuningas ("ōkimi"); sanaa ”keisari” ("tennō") alettiin käyttää vasta 600-luvun lopulla.


title: Nintoku

text: Kofun-hautakummuista suurin on 486 metriä pitkä ja 35 metriä korkea Daisenryō-kofun, jota on pidetty Nintokun hautana. Sen rakentaminen on ajoitettu vuodelle 443. Nintokun mahdollinen valtakausi saattaa ajoittuakin 400-luvun alkupuolelle. Hautakumpujen nimittäminen keisarillisiksi haudoiksi on kuitenkin hyvin kiistanalaista. Japanin keisarillinen virasto ei pääosin salli arkeologisia kaivauksia keisarien haudoilla, ja kun haudat rakennettiin, kukaan ei pitänyt kirjaa niihin haudatuista henkilöistä. Kun Japanin ensimmäiset historiateokset kirjoitettiin 700-luvun alussa, niiden laatijat joutuivat arvaamaan, kuka oli haudattu minnekin. Daisenryō kofunilla on kuitenkin suoritettu aiemmin joitakin kaivauksia.


title: Nintoku

text: Yamato-valtion kasvanut vauraus ja sotilaallinen voima olivat pääosin riisintuotannon kasvun ansiota. "Nihonshokissa" kerrotaan, että Nintokun valtakauden 14. vuonna rakennettiin suuri kanava Ishikawajoelta Kawachin provinssiin helpottamaan riisintuotantoa; arkeologit löysivät alueelta myöhemmin kanavan (Furuichi no ōmizo), johon oli tehty korjauksia 400-luvun alkupuolella. Korealaisilla maahanmuuttajilla oli "Kojikin" ja "Nihonshokin" kertomuksista päätellen merkittävä rooli kastelujärjestelmien parantamisessa.


title: Nintoku

text: Yamato laajensi vaikutusvaltaansa Japanin muille alueille ja Koreaan ja kävi kauppaa Seton sisämeren alueella ja sen takana. Merkittäväksi kaupan keskukseksi nousi Naniwa (nykyinen Osaka), jonne kronikat mainitsevat Nintokun ja Ōjinin rakentaneen palatsit. Kiinalaisissa lähteissä kerrotaan ”Wan viiden kuninkaan” kolmestatoista lähetystöstä Kiinaan vuosina 413–502; ensimmäinen kuningas on yhdistetty Nintokuun, mutta kiinalaisten kronikoiden vuosiluvut ja Nintokun valtakauden perinteiset vuosiluvut eivät lainkaan vastaa toisiaan.


title: Nintoku

text: Keisari Nintokun "kamia" palvotaan Hiranon pyhäkössä Kiotossa. Keisarillinen virasto tuntee hänen mahdollisen hautapaikkansa nimellä Mozu no mimihara no naka no misasagi ().


title: Iberostar Estadio

text: Iberostar Estadio (alun perin Son Moix) on urheilustadion Palmassa Espanjan Baleaareihin kuuluvalla Mallorcan saarella. Se sijaitsee Can Valeron teollisuusalueen tuntumassa noin kolme kilometriä Palman keskustasta luoteeseen.


title: Iberostar Estadio

text: Stadion rakennettiin Palmassa järjestettyjä vuoden 1999 kesäuniversiadeja varten, ja saman vuoden elokuusta lähtien mallorcalainen jalkapallojoukkue RCD Mallorca on pelannut kotiottelunsa stadionilla. Aikaisemmin RCD Mallorca pelasi vuonna 1945 käyttöönotetulla Lluís Sitjarilla. Stadionilla on neljä katsomoa, joista yksi on katettu, ja sen kapasiteetti on 23 142 istumapaikkaa.


title: Iberostar Estadio

text: Stadionin alkuperäinen nimi oli Son Moix lähistöllä sijainneen kartanon ("possessió") mukaan. Vuosina 2006–2010 stadion tunnettiin nimellä ONO Estadi nimisponsorina toimineen tietoliikenneyhtiö ONOn mukaan, minkä jälkeen nimioikeudet myytiin hotelliyhtiö Iberostarille.


title: Eddie Fisher

text: Edwin John ”Eddie” Fisher (10. elokuuta 1928 Philadelphia – 22. syyskuuta 2010 Berkeley) oli yhdysvaltalainen laulaja ja näyttelijä. Hän syntyi Philadelphiassa, Pennsylvaniassa, vanhempiensa Josephin ja Katen seitsemästä lapsesta neljäntenä.


title: Eddie Fisher

text: Fisher oli 1950-luvulla maansa suosituimpia laulajia; suuria hittejä olivat muiden muassa ”Thinking of You” (1950), ”Lady of Spain” (1952), ”Wish You Were Here” (1952), ”I'm Walking Behind of You” (1953), ”Oh My Pa-Pa” (1953), ”I Need You Now” (1954), ”Heart” (1955) ja ”Cindy, Oh Cindy” (1956). Hänen levymerkkinään oli suurimman menestyksen vuosina RCA Victor.


title: Eddie Fisher

text: Fisher palveli Yhdysvaltain armeijassa Korean sodassa.


title: Eddie Fisher

text: Fisherillä on kaksi tähteä Hollywood Walk of Famella. Hänellä oli elämänsä aikana viisi vaimoa, joista kolme ensimmäistä olivat tunnettuja näyttelijöitä: Debbie Reynolds, Elizabeth Taylor ja Connie Stevens.


title: Eddie Fisher

text: Fisher kuoli 22. syyskuuta 2010 lonkkaleikkauksen komplikaatioihin 82 vuoden iässä.


title: Bill Gradison

text: Willis David ”Bill” Gradison Jr. (s. 28. joulukuuta 1928) on yhdysvaltalainen republikaanisen puolueen poliitikko. Hän syntyi Cincinnatissa, Ohiossa, ja valmistui Yalesta ja Harvardista.


title: Bill Gradison

text: Gradison istui Cincinnatin kaupunginvaltuustossa vuosina 1961–1974 ja toimi kaupungin pormestarina vuonna 1971. Hän oli Yhdysvaltain edustajainhuoneen jäsenenä vuosina 1975–1993; vuoteen 1983 vaalipiirinä oli Ohion ensimmäinen, sen jälkeen toinen.


title: Tom Luken

text: Thomas Andrew "Tom" Luken (9. heinäkuuta 1925 – 10. tammikuuta 2018) oli yhdysvaltalainen demokraattisen puolueen poliitikko. Hän syntyi Cincinnatissa, valmistui Purcell High Schoolista ja palveli toisen maailmansodan aikana Yhdysvaltain merivoimissa.


title: Tom Luken

text: Luken opiskeli lakimieheksi. Hän istui Cincinnatin kaupunginvaltuustossa vuosina 1964–1967 ja 1969–1974; hän oli kaupungin pormestarina Bill Gradisonin jälkeen vuosina 1971–1972.


title: Tom Luken

text: Luken oli Yhdysvaltain edustajainhuoneen jäsenenä vuosina 1977–1991. Vuoteen 1980 vaalipiirinä oli Ohion toinen, sen jälkeen ensimmäinen. Sekä hänen veljensä Jim että poikansa Charlie Luken ovat myös toimineet Cincinnatin pormestarinvirassa.


title: Paul Kurtz

text: Paul Kurtz (21. joulukuuta 1925 Newark, New Jersey – 20. lokakuuta 2012) oli yhdysvaltalainen sekulaari humanisti, joka tunnettiin aktiivisena skeptikkona. Hän perusti CSICOP:n vuonna 1976 ja otti ensimmäisenä käyttöön käsitteen eupraksofia.


title: Paul Kurtz

text: Kurtz valmistui New Yorkin sekä Columbian yliopistoista. Hän oli toisen maailmansodan veteraani ja toimi kuolemaansa saakka New Yorkin Buffalon-valtionyliopiston emeritusprofessorina.


title: Paul Kurtz

text: Kurtz sai IHEU:n Kansainvälisen humanistipalkinnon vuonna 1999. Vuonna 1982 havaittu asteroidi "6629 Kurtz" on nimetty hänen mukaansa.


title: Paul Kurtz

text: "Eupraksofia" (engl. "eupraxsophy", aikaisemmin "eupraxophy") on Paul Kurtzin esittämä nimitys uskonnottomalle elämänasenteelle, joka painottaa eettistä elämäntapaa sekä järkiperäisiä menetelmiä, kuten logiikkaa, havaintoa ja tiedettä (uskon, mystiikan tai ilmestyksen sijasta). Sana tulee kreikan kielen sanoista ”hyvä käytäntö ja viisaus”.


title: Kalevan kisat 1945

text: Kalevan kisat järjestettiin vuonna 1945 Turussa 11.–12. elokuuta. Kalevan maljan voitti Tampereen Pyrintö. Naisilla oli omat yleisurheilun Suomenmestaruuskilpailut Turussa 22. elokuuta.


title: Kalevan kisat 1945

text: Naisten yleisurheilun Suomen-mestaruuskilpailut 1945 järjestettiin Turussa 22. elokuuta. Ne olivat ensimmäiset viralliset naisten mestaruuskilpailut vuosien 1913–1923 jälkeen, jolloin oli kilpailtu vain 100 metrin juoksussa ja 4 × 100 metrin viestissä. Vuoden 1945 kilpailuiden ohjelmassa oli seitsemän lajia ja pisin juoksumatka oli edelleen 100 metriä.


title: Watchguard

text: Watchguard Technologies on yhdysvaltalainen tietoturvaratkaisuja tarjoava yhtiö. Yhtiö tarjoaa muun muassa palomuurilaitteita ja VPN-ratkaisuja pienille ja keskisuurille yrityksille maailmanlaajuisesti. Yhtiön päämaja sijaitsee Seattlessa ja yhtiö on perustettu vuonna 1996.


title: Watchguard

text: Yhtiön tuotteisiin kuuluvat punaiset Firebox-palomuurilaitteet.


title: Soga-klaani

text: Soga-klaani ( tai "Soga-shi") oli 600-luvulla Yamato-kaudella vaikutusvaltainen japanilainen suku, jolla oli merkittävä rooli buddhalaisuuden tuomisessa maahan.


title: Soga-klaani

text: Soga-klaani oli sukua keisarihoville, ja halusi palauttaa sen valtaan. Klaani uskoi, että uusi buddhalainen uskonto heikentäisi muita klaaneja ja auttaisi siten tässä tavoitteessa. Ratkaiseva asema klaanin valtaannousussa oli Soga no Umakolla (k. 626), joka voitti buddhalaisuutta vastustaneet Nakatomi- ja Mononobe-klaanit. Hän nimitti keisariksi oman sukulaisensa Suikon ja tämän sijaishallitsijaksi prinssi Shōtokun, joka oli puoliksi Soga ja naimisissa klaanin jäsenen kanssa. Maan hallintoa muokattiin kiinalaisen mallin mukaan ja sinne tuotiin kiinalaisia oppineita, taiteilijoita ja käsityöläisiä.


title: Soga-klaani

text: Seuraavat Soga-klaanin päät, Soga no Emishi ja hänen poikansa Soga no Iruka, toimivat omavaltaisesti ja suututtivat muut aatelissuvut. Emishi rakennutti itselleen valtavan haudan ja otti itselleen monia aiemmin keisarille kuuluneita etuoikeuksia. Nousua valtaistuimelle tavoitellut Iruka murhautti kruununperillisen, prinssi Yamashiro no Ōen. Klaanin juonittelut kuitenkin tulivat päätökseen, kun myöhemmin keisari Tenjiksi noussut prinssi Naka no Ōe ja Nakatomi-klaanin pää Nakatomi no Kamatari surmasivat Irukan. Emishi teki myöhemmin itsemurhan. Prinssi Naka no Ōe toteutti merkittävät Taika-uudistukset, joiden myötä valta palautettiin keisarihuoneelle.


title: Legio IIII Macedonica

text: Legio IIII Macedonica, joskus myös Legio IV Macedonica ("Makedonialainen") oli Julius Caesarin Italiassa vuonna 48 eaa. perustama roomalainen legioona. Legioonan tunnus oli härkä ja kauris.


title: Legio IIII Macedonica

text: Macedonica perustettiin Roomassa riehuvaa kansalaissotaa varten taistelemaan Pompeiuksen joukkoja vastaan. Legioona sai tulikasteensa Dyrrhachiumin taistelussa keväällä 48 eaa, jonka jälkeen se otti osaa Farsaloksen taisteluun. Legioonan piti luultavasti osallistua Caesarin mahdolliseen Parthian sotaretkeen, joka ei kuitenkaan toteutunut, koska Caesar murhattiin vuonna 44 eaa. Tästä seurasi uusi sisällissota Antoniuksen ja Caesarin ottopojan Octavianuksen kesken. Legioona aluksi kannatti aluksi Antoniusta, mutta loikkasi sitten Octavianuksen puolelle tämän luvattua suuremman rahapalkkion kuin Antonius. Huhtikuussa 43 eaa. legioona taisteli Mutinan taistelussa kärsien suuria tappioita.


title: Legio IIII Macedonica

text: Vuonna 42 eaa. se taisteli voitokkaasti toisen triumviraatin jäsenien, Octavianuksen ja Antoniuksen puolella Makedoniassa, Filippoin taistelussa. 31 eaa. legioona otti osaa Aktionin meritaisteluun.


title: Legio IIII Macedonica

text: Vuonna 30 eaa. keisariksi noussut Octavianus, joka otti nimen Augustus lähetti sen Hispania Tarraconensikseen taistelemaan Cantabriaaneja vastaan.


title: Legio IIII Macedonica

text: Keisari Claudius siirsi legioonan Mainziin, Germania Superioriin vuonna 41 jaa. Neljän keisarin vuonna 69 legioona oli kolmen keisarin alaisuudessa, jonka jälkeen valta viimein vakiintui Vespasianuksen noustua keisariksi.


title: Legio IIII Macedonica

text: Vespasianus ei tosin luottanut legioonaan, vaikka se taisteli Mainzissa vuonna 69 kapinallisia vastaan Vespasianuksen kenraalin, Cerialiksen komennossa. Vespasianus hajottikin sen vuonna 70. Tämän jälkeen legioonan rippeistä perustettiin uusi legioona Legio IIII Flavia Felix.


title: Kalevan kisat 1946

text: Kalevan kisat järjestettiin vuonna 1946 Helsingissä 10.–12. elokuuta. Kalevan maljan voitti Tampereen Pyrintö. Naisilla oli omat yleisurheilun Suomenmestaruuskilpailut Seinäjoella 4. elokuuta.


title: Kalevan kisat 1946

text: Naisten yleisurheilun Suomen-mestaruuskilpailut 1946 järjestettiin Seinäjoella 4. elokuuta. Ohjelmassa oli uutena lajina 800 metrin juoksu.


title: Edgar Ray Killen

text: Edgar Ray Killen (17. tammikuuta 1925 – 11. tammikuuta 2018) oli yhdysvaltalainen Ku Klux Klanin rikollinen. Hän toimi pääsuunnittelijana niin kutsutuissa vapauden kesän surmissa 21. kesäkuuta 1964, joiden yhteydessä tapettiin kolme mustien oikeuksia ajanutta kansalaisaktivistia (James Chaney, Andrew Goodman ja Michael Schwerner). Uhreista Chaney oli paikallinen afroamerikkalainen, Goodman ja Schwerner taas valkoihoisia newyorkilaisia.


title: Edgar Ray Killen

text: Killen selvisi ilman tuomiota 1960-luvulla, mutta kun tapausta alettiin käsitellä uudelleen 2000-luvulla, hänet tuomittiin kesäkuussa 2005 kuudenkymmenen vuoden vankeuteen kolmesta henkirikoksesta. Oikeudenkäynnin aikaan Killen oli niin heikossa kunnossa, että joutui turvautumaan pyörätuoliin.


title: Edgar Ray Killen

text: Murhia käsittelee Alan Parkerin elokuva "Mississippi palaa" (1988).


title: Ossianin laulut

text: Ossianin laulut ovat skotlantilaisen runoilijan James Macphersonin kirjoittamia, vuosina 1760–1765 julkaistuja sankarirunoja. Macpherson väitti runojen olleen käännös hänen Skotlannin Ylämailta kokoamastaan gaelinkielisestä suullisesta sankarirunoudesta, jonka alkuperäiseksi sepittäjäksi hän mainitsee henkilön nimeltään "Ossian, Fingailin poika". Runot ruokkivat skottien kansallisuusaatetta ja saivat suuren suosion ympäri Eurooppaa siitä huolimatta, että runojen autenttisuudesta esitettiin jo tuolloin epäilyksiä. Goethe mainitsee Ossianin "Nuoren Wertherin kärsimyksissä". "Ossianin laulut" innoittivat osaltaan Suomessa C. A. Gottlundia ja sittemmin Elias Lönnrotia hahmottelemaan kalevalamittaisesta runoudesta eeposkokonaisuutta.


title: Ossianin laulut

text: Vähitellen runojen muinaista alkuperää alettiin epäillä, etenkin koska Macpherson ei antanut alkuperäistekstiä julkisuuteen. Epäilijöihin kuuluivat muiden muassa David Hume ja Samuel Johnson. Nykyisin runoja pidetään paljolti Macphersonin itse sepittäminä.


title: Chris James

text: Christopher "Chris" James (s. 4. heinäkuuta 1987) on uusiseelantilainen jalkapalloilija, jonka pelipaikka kentällä on hyökkäävänä keskikenttäpelaajana.


title: Chris James

text: Kaudella 2012 James edusti Veikkausliigassa pelaavaa Kuopion Palloseuraa. Hän pelasi 19 liigaottelua ja teki niissä neljä maalia. Aikaisemmin James on edustanut myös Suomessa Veikkausliigassa pelaavaa Tampere Unitedia ja Englannin valioliigan Fulhamia.


title: Chris James

text: Uudessa-Seelannissa syntynyt James muutti 13-vuotiaana Englantiin. Häntä pidettiin yhtenä ikäluokkansa lupaavista pelaajista, ja hän on pelannut kolmisenkymmentä nuorisomaaottelua eri ikäkausissa Englannin joukkueessa. James kuitenkin päätti edustaa miesten tasolla synnyinmaataan tehden maajoukkuedebyyttinsä 4. kesäkuuta 2006 Brasiliaa vastaan Genevessä pelatussa maaottelussa. James oli mukana Uuden-Seelannin maajoukkueessa, kun Uusi-Seelanti pelasi kesäkuussa 2009 Maanosaliittojen cupissa Etelä-Afrikassa.


title: Stanley Kwan

text: Stanley Kwan (; s. 9. lokakuuta 1957 Brittiläinen Hongkong) on hongkongilainen elokuvaohjaaja ja -tuottaja. Hänen tuotantoonsa kuuluvat muiden muassa elokuvat "Rouge" (1987), "Yuen ling-yuk" (1992) ja "Lan yu" (2001).


title: Stanley Kwan

text: Kwan on ollut neljästi ehdolla Kultaisen karhun saajaksi Berliinin elokuvajuhlilla, ja hänelle myönnettiin Hongkongin elokuvapalkinto 1989.


title: Stu Barnes

text: Stuart ”Stu” Barnes (s. 25. joulukuuta 1970 Spruce Grove, Alberta, Kanada) on kanadalainen jääkiekkovalmentaja ja pelaajauransa lopettanut jääkiekkoilija.


title: Stu Barnes

text: Barnes oli juniori-ikäisenä sensaatio. Hän keräsi huomiota jo 10-vuotiaana. Myöhemmin WHL-juniorisarjassa hän teki 386 pistettä kolmen kauden aikana New Westminster Bruinsin ja Tri-City Americansin joukkueissa. Keväällä 1988 Barnes valittiin WHL:n vuoden tulokkaaksi ja seuraavana vuonna koko sarjan arvokkaimmaksi pelaajaksi. Winnipeg Jets varasi Barnesin NHL:ään . Seuraavalla kaudella hän teki WHL-uransa pisteet: 52 maalia ja 92 maalisyöttöä 63 ottelussa.


title: Stu Barnes

text: Barnesin NHL-uransa alkoi kaudella 1991–1992 Winnipeg Jetsissä. Barnes pelasi Winnipegissä runsaat kaksi kautta, joskin vietti osan ajasta myös AHL-liigassa pelanneessa farmiseurassa Moncton Hawksissa. Barnes joutui puolustavaan rooliin, eikä pystynyt keräämään juniorisarjojen pistemääriä enää NHL:ssä. Kesken kauden 1993–1994 Winnipeg kauppasi Barnesin Florida Panthersiin vaihdossa Randy Gilheniin. Barnes pelasi Floridassa neljällä kaudella, ja kesken kauden 1996–1997 Pittsburgh Penguins hankki Barnesin vaihdossa Jason Woolleyhyn ja Chris Wellsiin.


title: Stu Barnes

text: Pittsburghissa Barnes pelasi kaudella 1997–1998 uransa parhaan kauden pisteiden valossa, kun hän pääsi pelaamaan Pittsburghin ykkösketjuun Mario Lemieux'n ja Jaromír Jágrin rinnalle. Barnes teki 78 ottelussa 30 maalia ja 65 pistettä. Seuraavalla kaudella siirto vei Barnesin Buffalo Sabresiin vaihdossa Matthew Barnabyhyn. Hän toimi vuosina 2001–2003 Buffalon kapteenina.


title: Stu Barnes

text: Barnes pelasi Buffalossa kevääseen 2003 saakka, jolloin hänet kaupattiin Dallas Starsiin Michael Ryaniin ja toisen kierroksen varausoikeuteen. Dallasissa Barnes teki kaudella 2003–2004 NHL-uransa 500. pisteensä. Barnes pelasi uransa 1000:nnen NHL:n runkosarjaottelun maaliskuussa 2006. Dallasissa Barnes pelasi kevääseen 2008 saakka, jolloin hän ilmoitti lopettavansa uransa. Barnes pelasi NHL-uransa aikana 1 136 runkosarja- ja 116 pudotuspeliottelua. Pisteitä hänelle kertyi runkosarjassa yhteensä 597.


title: Stu Barnes

text: Barnes siirtyi pelaajauransa jälkeen Dallasin apulaisvalmentajaksi, kun hän teki ennen kauden 2008–2009 kahden vuoden sopimuksen joukkueen kanssa.


title: Senryū

text: Senryū () on japanilainen lyhyen runouden muoto, joka muistuttaa rakenteeltaan haikua. Tyypillisesti senryū-runossa on haikun tavoin 5, 7 ja 5 tavua. Molemmat runomuodot ovat peräisin "renga"-ketjurunoudesta, mutta senryū-runot käsittelevät haikuista poiketen ihmisten oikkuja ja jokapäiväisiä asioita usein satiirisesti ja leikkisästi. Senryūn ei tarvitse sisältää vuodenaikaan viittaavaa sanaa ("kigo"), toisin kuin vakavamman haikun.


title: Senryū

text: Senryū merkitsee kirjaimellisesti ’jokipajua’ ja on nimetty Edo-kauden virkamiehen Karai Hachiemonin (1718–1790) mukaan. Hän kirjoitti Senryū-nimimerkillä runoja ja toimi tuomarina runokilpailuissa, joissa 14 tavun runoon tuli yhdistää pidempi, 17 tavun "tsukeku"-runo. Vuonna 1765 hän julkaisi näistä runoista oman makunsa mukaan koostetun "Haifūyanagidaru"-kokoelman, josta tuli hyvin suosittu. Myöhemmin siihen ja sitä seuranneisiin kokoelmiin valitun kaltaisia runoja alettiin nimittää senryū-runoiksi.


title: Senryū

text: Nykyaikainen senryū-runous syntyi samoihin aikoihin kuin nykyaikainen, Masaoka Shikin kehittämä haikurunous. Viime vuosikymmeninä monet senryū-runojen merkittävimmistä kirjoittajista ovat olleet naisia. Niissä on käsitelty monenlaisia, toisistaan poikkeavia aihepiirejä, kuten individualismia, idealismia ja yhteiskunnallista realismia. Käytännössä senrȳn erottaminen haikusta voi olla vaikeaa, ja runoilija Yasuyo Ōnishin mukaan ainoa keino tähän on runon kirjoittajan nimi: tunnetaanko hänet haiku-runoilijana vai senryū-runoilijana?


title: Shōichi Nakagawa

text: Shōichi Nakagawa (; 19. heinäkuuta 1953 – 4. lokakuuta 2009) oli japanilainen poliitikko liberaalidemokraattisessa puolueessa. Hän syntyi Hokkaidōlla ja valmistui Tokion yliopistosta. Hänet löydettiin kuolleena Tokion-kodistaan lokakuussa 2009. Kuolinsyytä ei vielä tiedetä.


title: Shōichi Nakagawa

text: Nakagawa toimi muun muassa Japanin talousministerinä vuosina 2008–2009. Hän erosi esiinnyttyään sekavana helmikuun 2009 G7-kokouksessa Roomassa. Hänen puheensa sammalsi. Hän selitti käytöksensä kuitenkin aikaerolla sekä flunssalääkkeillä ja kiisti olleensa juovuksissa.


title: Shōichi Nakagawa

text: Nakagawan isä oli itsemurhan tehnyt poliitikko Ichirō Nakagawa.


title: Jekaterina Jurjeva

text: Jekaterina Valerjevna Jurjeva (, s. 11. kesäkuuta 1983 Tšaikovski, Perm) on venäläinen ampumahiihtäjä.


title: Jekaterina Jurjeva

text: Jurjeva hiihti toisen osuuden Venäjän joukkueessa, joka saavutti hopeaa junioreiden MM-kilpailujen viestissä vuonna 2004. Aikuisten arvokilpailuissa hän debytoi Anterselvassa 2007 sijoittuen yhteislähtökilpailussa viidenneksi ja normaalimatkalla (15 km) seitsemänneksi.


title: Jekaterina Jurjeva

text: Östersundin MM-kilpailuissa 2008 Jurjeva nousi sprintin (7,5 km) jälkeiseltä yhdeksänneltä sijalta puhtaan ammunnan myötä hopealle takaa-ajokilpailussa 20,5 sekuntia Andrea Henkelille hävinneenä. Normaalimatkalla hän ampui niin ikään virheettömästi voittaen maailmanmestaruuden yli minuutin erolla Martina Glagowiin. Yhteislähtökilpailussa hän sijoittui kahden sakon myötä kolmanneksi Magdalena Neunerin ja Tora Bergerin jälkeen.


title: Jekaterina Jurjeva

text: Maailmancupissa Jurjeva saavutti ensimmäisen palkintokorokepaikkansa oltuaan kolmas sprinttikilpailussa Lahdessa 2. maaliskuuta 2007. Ensimmäisen voittonsa hän saavutti normaalimatkan kilpailussa Pokljukassa 13. joulukuuta 2007.


title: Jekaterina Jurjeva

text: Helmikuussa 2009 Kansainvälinen ampumahiihtoliitto IBU kertoi Jurjevan ja kahden muun venäläisen ampumahiihtäjän jääneen kiinni dopingista kauden ensimmäisessä maailmancup-kilpailussa Östersundissa. Heidän suorituksensa maailmancup-kaudelta 2008–2009 hylättiin ja he saivat kahden vuoden kilpailukiellon.


title: Jekaterina Jurjeva

text: Marras–joulukuussa 2013 ja tammikuussa 2014 Jurjeva antoi useita positiivisia dopingnäytteitä ja sai kahdeksan vuoden kilpailukiellon alkaen 23.12.2013 ja myöhemmin vielä lisäksi ylimääräisen neljän vuoden kilpailukiellon alkaen 23.12.2021.


title: Provinssitemppeli

text: Provinssitemppeli eli kokubunji on Japanissa buddhalainen temppeli, jollainen on rakennettu jokaiseen provinssiin. Provinssitemppelijärjestelmä muistuttaa jossakin määrin kristillisen kirkon hiippakuntia ja tuomiokirkkoja. Proovinssitemppelijärjestelmä tuki buddhalaisuuden leviämistä Japanissa, ja sen perustamisen aikoihin Japani oli lähellä muuttumista buddhalaiseksi valtioksi.


title: Provinssitemppeli

text: Järjestelmän perusti keisari Shōmu (701-756). Hänen perustamansa Tōdai-jin temppeli Yamaton provinssissa oli kaikkien provinssitemppelien keskuspaikka.


title: Provinssitemppeli

text: Provinssitemppelin nimitys kokubunji on säilynyt monessa paikannimessä, vaikka provinssit on korvattu aluehallinnossa prefektuureilla.


title: Renault RS01

text: Renault RS01 on Renault-tallin ensimmäinen Formula 1 -auto, jolla se kilpaili sarjassa kausilla –. RS01 oli ensimmäinen turboahdetulla moottorilla varustettu F1-auto. Auton suunnittelusta vastasivat André de Cortanze ja Francois Castaing. Myös auton kuljettajana toiminut Jean-Pierre Jabouille osallistui suunnittelutyöhön. Toiseksi kuljettajaksi kaudelle 1979 pestattiin René Arnoux.


title: Renault RS01

text: Auto esiteltiin 10. toukokuuta 1977 Pariisissa ja Jabouille teki sillä kilpailudebyytin Britannian GP:ssa 1977 Silverstonen radalla. Auto kärsi aluksi luotettavuusongelmista ja se saikin kilpailijoiltaan lempinimen "keltainen teekannu (eng. yellow teepot)". Suurimmat ongelmat autossa kohdistuivat turbon kuuluisaan "viiveeseen", joka vaikeutti auton hallittavuutta, ja moottorin ylikuumenemiseen.


title: Renault RS01

text: Ensimmäiset ja ainoaksi jääneet MM-pisteet Jabouille saavutti autolla Yhdysvaltain GP:sta 1978, jossa hän sijoittui neljänneksi. Ainoan autolla saavutetun paalupaikan hankki Jabouille Etelä-Afrikan GP:sta 1979.


title: Renault RS01

text: Renault osallistui RS01-autollaan yhteensä 29 GP:hin, joissa se keskeytti 20 kertaa ja selviytyi maaliin seitsemästi. Jabouille karsiutui Kanadan GP:sta 1977 ja talli vetäytyi Länsi-Yhdysvaltain GP:sta 1979 Jabouillen loukkaannuttua.


title: Etkös ole ihmisparka (albumi)

text: Etkös ole ihmisparka on suomalaisen 500 kg lihaa -yhtyeen debyyttialbumi. Se julkaistiin vuonna 1982. Albumi sisältää sävellyksiä Uuno Kailaan, Yrjö Jylhän, Juhana Cajanuksen ja Antti Achreniuksen runoihin. Albumin nimi tulee Cajanuksen tunnetusta virrestä "Etkös ole, ihmisparka, aivan arka" (nykyisin virsi 612).


title: Aksel Einola

text:
Aksel Eino Einola (27. syyskuuta 1894 Viipuri – 18. helmikuuta 1948 Helsinki) oli suomalainen jääkäri ja taiteilija, kuvittaja ja lastenkirjailija. Hänen vanhempansa olivat rakennusmestari Viktor Einola ja Iida Sutela. Hänen puolisonsa oli Ester Blomqvist. Aksel Eino Einola kävi viisi luokkaa Viipurin suomalaista lyseota sekä Suomen taideyhdistyksen piirustuskoulun Helsingissä.
__notoc__


title: Aksel Einola

text: Aksel Eino Einola liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 13. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella. Hänet siirrettiin 30. syyskuuta 1916 pataljoonan täydennysjoukkoon ja 25. marraskuuta 1916 Altonan työosastoon, josta hänet päästettiin siviilityöhön 19. helmikuuta 1917.


title: Aksel Einola

text: Hän saapui takaisin Suomeen 9. tammikuuta 1919 ja toimi Imatran Tainionkosken suojeluskunnan paikallispäällikkönä 5. toukokuuta 1919 – 1. maaliskuuta 1920. Myöhemmin hän omistautui maalaustaiteelle ja taidegrafiikalle, töitään hän teki etupäässä Helsingissä. Hän toimi myös kuvittajana ja Imatralla piirustuksen opettajana vuosina 1919–1931. Hänen töitään ovat muun muassa vuorineuvos A. Lampénin muotokuva vuodelta 1937 sekä sarja jääkäriaiheisia etsauksia.


title: Aksel Einola

text: Akseli Einola kuvitti opetustauluja, lasten- ja nuorten kirjoja sekä oppikirjoja. Hän oli tuottelias sekä taidemaalarina että taidegraafikkona. Vaikka Einola teki öljymaalauksia ja akvarelleja, hänen parhaimmat työnsä ovat metalligrafiikkaa. Akseli Einola kirjoitti myös satukirjoja ja oli kuvittajana sanoma- ja aikakauslehdissä. Einolan grafiikantöissä on nähtävissä aikakaudelle tyypillistä realistista ilmaisua. Akseli Einola oli yksi vuonna 1909 ilmestyneen kotimaisen eläinkuvaston kuvittajista.


title: Bengt-Åke Cras

text: Bengt-Åke Cras (s. 2. elokuuta 1943 Ytterhogdal, Ruotsi) on ruotsalainen kirjailija. Ylioppilaaksi tultuaan hän työskenteli muutamia vuosia kaupallisella alalla, samalla kirjoittaen ja esiintyen katusoittajana. Hän on toiminut vapaana kirjailijana vuodesta 1973 ja kirjoittanut yli 200 kirjaa lapsille ja aikuisille.


title: Bengt-Åke Cras

text: Bengt-Åke Cras tunnetaan Suomessa etenkin Lätkäjengi- ja PK Pantterit-kirjasarjasta.


title: Nichiren-buddhalaisuus

text:
Nichiren-buddhalaisuus on japanilaisen munkki Nichirenin mukaan nimetty buddhalaisuuden suuntaus, joka sai alkunsa 1200-luvulla.
Nykyisin Nichiren-buddhalaisuus on useiden koulukuntien kokonaisuus, johon kuuluu myös ns. uususkontoja, kuten Sōka Gakkai, Reiyūkai ja Risshō Kōsei Kai. Vuonna 2001 Nichiren-buddhalaisia laskettiin olevan noin 17 miljoonaa. Lukuun eivät sisälly Sōka Gakkain jäsenet.


title: Nichiren-buddhalaisuus

text: Nichiren-buddhalaisuuden eri muodoilla on ollut huomattava vaikutus Japanin historiaan ja yhteiskuntaan. Nichiren-buddhalaisuudelle on tunnusomaista Lootus-sutran merkityksen korostaminen. Nichiren-buddhalaisuus opettaa, että jokaisessa ihmisessä on buddhanluonto ja täten mahdollisuus valaistumiseen jo tässä elämässä. Varsinkin Japanissa on toisinaan väitetty Nichiren-buddhalaisuuden poikkeavan muista buddhalaisista koulukunnista myös siinä suhteessa, että osa Nichiren-buddhalaisista koulukunnista suhtautuu hyvin kielteisesti buddhalaisuuden muiden haarojen opetuksiin ja hyväksyy ns. sisälähetystyön eli muiden buddhalaisten käännyttämisen Nichiren-buddhalaisuuteen.


title: Secret Service

text: Secret Service on ruotsalainen Pop/uuden aallon yhtye. Yhtyeen todennäköisesti tunnetuin kappale on Flash in the Night. Yhtyeen perustivat vuonna 1979 vokalisti Ola Håkansson, kosketinsoittaja Ulf Wahlberg, kitaristi Tonny Lindberg, basisti Leif Paulsén ja rumpali Leif Johansson.


title: Ruusumajassa

text: Ruusumajassa on suomalaisen 500 kg lihaa -yhtyeen toinen albumi. Se julkaistiin vuonna 1986.


title: Ruusumajassa

text:
Sanat:
A1, B5 - Einari Vuorela; A2, A6 - Pär Lagerkvist (suom. A2 - Elina Vaara, A6 - Lauri Viljanen); A3, B3 - Aaro Hellaakoski; A4, A5, B1, B4 - Uuno Kailas; B2 - Maritta Kuula


title: Ruusumajassa

text: Sävellykset: Maritta Kuula / Kauko Röyhkä, paitsi A4, B4 - Kuula / Lihavisto / Röyhkä ja B5 - Maritta Kuula


title: Paluu tulevaisuuteen (animaatiosarja)

text: Paluu tulevaisuuteen () on Paluu tulevaisuuteen -trilogian elokuviin perustuva Emmy-palkittu animaatiosarja. Sitä esitettiin Yhdysvalloissa vuosina 1991-1993. Televisiosarjassa on 26 jaksoa ja kaksi tuotantokautta. Alkuperäinen esityskanava oli CBS.


title: Naisten yleisurheilun Suomen-mestaruuskilpailut 1913–1923

text: Naiset kilpailivat yleisurheilussa Suomen-mestaruuksista vuosina 1913–1923 pienellä lajiohjelmalla, lajeina olivat 100 metrin juoksu ja 4 × 100 metrin viestijuoksu. Kilpailut käytiin yleensä viestijuoksujen Suomen-mestaruuskilpailuiden yhteydessä. 1920-luvun alkupuolella naisten kilpaurheiluun ja yleisurheiluun alettiin suhtautua Suomessa kielteisemmin ja Suomen Voimistelu- ja Urheiluliitto poisti vuoden 1923 jälkeen naisten mestaruuskilpailut ohjelmastaan. Naiset alkoivat kilpailla yleisurheilussa Suomen-mestaruuksista uudelleen vuonna 1945.


title: Kotšan

text: Kotšan () on kylä Bulgariassa. Kotšan asukasluku on 3 076. Se sijaitsee Satovtšan kunnassa Blagoevgradin alueella.


title: Shawn Huff

text: Shawn Christopher Huff (s. 5. toukokuuta 1984 Helsinki) on suomalainen koripalloilija. Pienen laitahyökkääjän pelipaikalla pelaava Huff on pelannut vuodesta 2003 lähtien myös Suomen maajoukkueessa. Hän edustaa seuratasolla Skyliners Frankfurtia.


title: Shawn Huff

text: Huff on Torpan Poikien kasvatti. Vuosina 2001–2004 hän pelasi SM-koriksessa Espoon Hongassa. Huff saavutti Hongan riveissä kaksi Suomen-mestaruutta. Vuosina 2004–2008 hän pelasi Yhdysvalloissa Valparaison yliopiston joukkueessa.


title: Shawn Huff

text: Ammattilaisuransa Huff aloitti vuonna 2008 kreikkalaisseura Maroussissa. Hän ei onnistunut vakiinnuttamaan asemaansa joukkueessa ja siirtyi toiseen saman maan seuraan Kavalaan.


title: Shawn Huff

text: Kavala aloitti kauden 2010–2011 vahvasti ja oli vielä joulun alla sarjassa kolmantena kahden suurseuran Olympiakosin ja Panathinaikosin takana. Kavalan otteet kuitenkin heikkenivät vuodenvaihteen jälkeen ja helmikuun loppuun mennessä joukkue oli pudonnut sarjassa kuudenneksi. Helmikuun lopussa Huff siirtyi Kavalasta Italian LegADuessa pelaavaan Fulgor Libertas Forlìin. Seurasiirron syyksi hän kertoi kreikkalaisen joukkueen taloudelliset vaikeudet. Kavalassa aloitusviisikossa pienen laitahyökkääjän pelipaikalla esiintynyt Huff ehti pelata kauden aikana joukkueessa 17 ottelua 5,4 pisteen ja 3,2 levypallon keskiarvoilla.


title: Shawn Huff

text: Huffin siirtyessä Forliin joukkue oli yltänyt kauden aikana vasta neljään voittoon ja oli sarjassa viimeisenä. Uuden pelaajahankinnan avulla joukkueen tavoite oli varmistaa viimeisen yhdeksän runkosarjakierroksen aikana sarjapaikka LegADuessa myös seuraavaksi kaudeksi. Forli varmisti sarjapaikan kaudeksi 2011–2012 ja Huff jatkoi pelaamista seurassa. Hän nousi joukkueen tehokkaimpien pelaajien joukkoon ja teki 15,5 pistettä sekä otti 6,8 levypalloa ottelua kohden. Kesällä 2012 Huff siirtyi pääsarjajoukkue Guerino Vanoli Basketiin. 18 pelatun ottelun jälkeen hän siirtyi sarjatasoa alemmas Orlandina Basketiin.


title: Shawn Huff

text: Syksyllä 2013 Huff teki pelaajasopimuksen saksalaisen Neckar Riesen Ludwigsburgin kanssa.


title: Shawn Huff

text: Heinäkuussa 2015 Huff valittiin Suomen maajoukkueen kapteeniksi Hanno Möttölän lopetettua pelaajauransa.


title: Shawn Huff

text: Kauden 2015–2016 päätyttyä Huff alkoi etsiä uutta seuraa. Hän oli kiinnostunut jatkamaan Saksan pääsarjassa, mutta siirtyi lopulta Ranskan pääsarjaan nousseeseen ja kokenutta europelaajaa etsineeseen ESSM Le Porteliin. Huff lähti seurasta vuodenvaihteessa ja siirtyi tammikuussa 2017 saksalaiseen Skyliners Frankfurtiin.


title: Shawn Huff

text: Huff on yhdysvaltalaistaustainen. Hänen isänsä Leon Huff loi pitkän uran koripalloilijana Suomessa.


title: Shawn Huff

text: Huff on naimisissa korkeushyppääjä Tilda Huffin (o.s. Hämäläinen) kanssa. Heillä on yksi poika, 31. elokuuta 2013 syntynyt Noel Benjamin Huff.


title: Shawn Huff

text: Huffin siskonpoika Ezekiel Elliott pelaa amerikkalaista jalkapalloa NFL-liigan Dallas Cowboysissa.


title: Leijonan elämää

text: Leijonan elämää ("Father of the Pride") on yhdysvaltalainen tietokoneanimaatiosarja, jonka loi Jeffrey Katzenberg yhdessä DreamWorksin kanssa. Sarjasta tuotettiin yhteensä 14 jaksoa, jotka esitettiin ensi kerran Yhdysvalloissa vuonna 2004. Sarja keskittyy valkoisten leijonien perheeseen, jotka työskentelivät esiintyjinä Las Vegasin taikureiden Siegfried & Roy esityksessä. Ohjelma ei kuitenkaan menestynyt huolimatta mittavasta mainostamisesta.


title: Tähtipäivät

text: Tähtipäivät on tähtitieteen ja tähtiharrastuksen valtakunnallinen yleisötapahtuma. Tapahtumaa on järjestetty vuodesta 1971 alkaen. Ensimmäiset pidettiin Turussa, sitten Helsingissä ja Tampereella.


title: Tähtipäivät

text: Tähtipäivistä on muodostunut merkittävä yleisötapahtuma paikkakunnalla, jonne myös tähtiharrastajat kokoontuvat ympäri maata. Tähtipäivillä järjestetään esitelmiä, näyttely ja retkiä lähialueiden kohteisiin. Tähtipäivien illanvietossa jaetaan Ursan Stella Arcti -palkinto.


title: Tähtipäivät

text: Tähtipäivät järjestää jokin paikallinen tähtiyhdistys yhdessä Ursan kanssa.


title: Tähtipäivät

text: Tähtipäivät pidetään viikonloppuna. Aikojen kuluessa niitä on järjestetty niin syksyllä kuin keväälläkin. Nykyiseksi ajankohdaksi on valittu kevätpäiväntasauksen seutu.


title: Tähtipäivät

text: Cygnus-kesätapahtuma aloitettiin 1980-luvulla. Aiemmin tähtipäivillä pidetyt aktiiviharrastajien jaostokokoukset siirtyivät sinne ja sitten omiin kokoontumisiin.


title: Tähtipäivät

text: Tähtipäiviä on viimeksi vietetty Kirkkonummella 16.-18.5. 2008, Järvenpäässä 15.-17.5. 2009 ja Mikkelissä 17.-18.4.2010. Vuonna 2011 tähtipäivät olivat Turussa 19.-20.3.2011. Seuraavat tähtipäivät ovat Oulussa 23.-25.3.2012.


title: Tähtipäivät

text: Tähtipäivät on myös Päivölän kansanopistolla kaksi kertaa vuodessa järjestettävän rajatietoon keskittyvän tapahtuman nimi.


title: Miinalanjoki

text: Miinalanjoki (myös: Änäjoki, ) on joki Salmissa Pitkärannan piirissä Karjalan tasavallan eteläosassa Venäjällä. Joki sijaitsee pääasiassa Suomen Neuvostoliitolle luovuttamalla alueella. Joki saa alkunsa Kanabrojärvestä, joka sijaitsi toista maailmansotaa edeltäneellä Suomen ja Neuvostoliiton rajalla. Sieltä joki virtaa etelään, kunnes kääntyy virtaamaan luoteeseen. Tämän jälkeen siihen laskevat Rajaoja, Merijärvi ja Sudimusjärvi. Suupuolessaan joki kääntyy virtaamaan länteen ja laskee Laatokan Lunkulanlahteen Miinalan kylän luona. Ennen alueluovutuksia joen ylä- ja keskijuoksu muodosti osan Suomen ja Neuvostoliiton välisestä rajasta, käyden yhdessä kohtaa jonkin matkaa Neuvostoliiton puolella.


title: Fdisk

text: fdisk on useiden käyttöjärjestelmien apuohjelma, jolla yhden fyysisen kiintolevyn voi jakaa useaksi eri osioiksi, jolloin se näkyy käyttöjärjestelmälle ja käyttäjälle useana erillisenä erillisenä kiintolevyosiona. Käyttöjärjestelmästä riippuen eri osioita voidaan liittää käyttöjärjestelmään näkymään käyttäjälle joko erillisinä levyasemina (DOS-tyyliset levyasematunnuskirjaimet) tai hakemistoina (Unix-pohjaiset käyttöjärjestelmät).


title: Fdisk

text: 'fdisk' ohjelman nimenä on peräisin System V Unixista. BSD-unixit käyttivät perinteisesti disklabel-nimistä ohjelmaa.


title: Fdisk

text: Microsoftin fdisk osaa käsitellä vain FAT16-osioita ja Win95B:stä alkaen myös FAT32-osioita, mutta sillä ei ole tukea muille osiotyypeille. Windows 2000 -käyttöjärjestelmästä eteenpäin diskpart-niminen ohjelma korvaa fdiskin.


title: Fdisk

text: PC-koneiden MBR-tyylinen osiointi käyttää osioille tiettyjä tunnisteita. Esim. Microsoft Windows tunnistaan vain FAT ja NTFS-tunnisteille merkityt osiot. Tätä käytetään PC-koneissa esim. luodessa kiintolevyille piilotettuja osioita, joilla voi olla esim. valmistajan palautusohjelma.


title: Fdisk

text: Linuxin fdisk tuntee seuraavat tiedostojärjestelmäpartitiotyypit:


title: Fdisk

text: Partitiotyypit. ID ja Nimi:


title: Fdisk

text: Tiedostojen varmuuskopiointi ennen mahdollista kiintolevyn jakamista on lähes välttämätöntä.


title: Fdisk

text: Fdiskillä voi myös yhdistää aikaisemmin jaettuja osioita isommiksi osioiksi. Tilaa voi myös jättää siten, että se ei ole käytössä, vaan näkyy käyttämättömänä levytilana. Kiintolevyn maksimikapasiteetin ylittävää tietomäärää ei fdiskinkään avulla voi saada mahdolliseksi.


title: Kari Tapio konserttilavalla

text: Kari Tapio konserttilavalla on suomalaisen iskelmälaulaja Kari Tapion livetaltiointi vuonna 2000 pidetystä Bella Capri -konserttikiertueen konsertista Lahden Sibeliustalossa. Albumi on julkaistu 23. huhtikuuta 2001.


title: Kari Tapio konserttilavalla

text: CD 1:


title: Kari Tapio konserttilavalla

text: CD 2:


title: Viisi pitkää yötä (kappale)

text: Viisi pitkää yötä on Matti Eskon single saman nimiseltä albumilta. Sävellys on Lasse Holmin ja sanoitus Ilkka Vainion. Kappaleen alkuperäisversio on vuonna 1997 julkaistu Kikki Danielssonin esittämä "Långt bortom bergen".


title: Kuka sinä olet

text: Kuka sinä olet on vuonna 1996 julkaistu Frederikin albumi.


title: Stef Clement

text: Stef Clement (s. 24. syyskuuta 1982 Tilburg) on alankomaalainen maantiepyöräilijä, joka on parhaimmillaan aika-ajokilpailuissa. Hän kilpaili ammattilaisena 2006−2018.


title: Stef Clement

text: Clement voitti amatööriurallaan Olympia's Tour -etappikilpailun vuonna 2005. Hän aloitti ammattilaisuransa vuonna 2006 Bouygues Télécom -tallissa, jota edusti kolmen vuoden ajan. Hän voitti vuonna 2006 Alankomaiden maantieaika-ajomestaruuden sekä aika-ajoetapin Tour de l'Avenir -kilpailussa.


title: Stef Clement

text: Vuonna 2007 Clement saavutti pronssia MM-kilpailujen aika-ajossa Stuttgartissa Fabian Cancellaran ja László Bodrogin jälkeen. Lisäksi hän uusi Alankomaiden aika-ajomestaruuden sekä sijoittui kolmanneksi niin Chrono des Herbiers -aika-ajokilpailussa kuin Espanjan ympäriajon 20. etapillakin, aika-ajossa. Pekingin olympialaisissa 2008 Clement oli aika-ajossa yhdeksäs ja voitti samana vuonna Chrono des Herbiers -kilpailun.


title: Stef Clement

text: Kausilla 2009–2014 Clement edusti alankomaalaistallia Rabobank / Belkin Pro Cycling Team. Hän voitti 2009 Dauphiné Libérén kahdeksannen etapin ja Alankomaiden aika-ajomestaruuden. Hän voitti kotimaansa aika-ajomestaruuden jälleen 2011. Italian ympäriajossa 2012 hän oli 16. etapilla kolmas. Hän voitti kuudennen etapin ja mäkikirikilpailun Katalonian ympäriajossa 2014.


title: Stef Clement

text: Kausilla 2015–2016 Clement edusti sveitsiläistä IAM Cycling -joukkuetta. Hän sai Bakun Euroopan kisoissa 2015 hopeaa aika-ajossa. Ranskan ympäriajon 2016 kokonaiskilpailussa hän sijoittui 18:nneksi ja saman vuoden Arctic Race of Norway -kilpailussa toiseksi.


title: Stef Clement

text: Clement palasi edelliseen talliinsa, nimeltään nyt Team LottoNL-Jumbo, viimeisiksi ammattilaisvuosikseen 2017−2018.


title: Steven Truscott

text: Steven Murray Truscott (s. 18. tammikuuta 1945) on kanadalainen, joka tuomittiin 14-vuotiaana kuolemaan 12-vuotiaan Lynne Harperin murhasta syytettynä.


title: Steven Truscott

text: Truscott oli määrä teloittaa 8. joulukuuta 1959, mutta hän sai 20. marraskuuta lykkäyksen 16. helmikuuta 1960 saakka valitusta varten; tuomio muutettiin 22. tammikuuta elinkautiseksi vankeusrangaistukseksi. Hänet vapautettiin armahduksella 21. lokakuuta 1969, ja ehdonalainen päättyi 12. marraskuuta 1974. Hän meni naimisiin ja kasvatti kolme lasta.


title: Steven Truscott

text: Jo vuonna 1966 Isabel LeBourdais katsoi kirjassaan "The Trial of Steven Truscott", että Truscott ei ollut tehnyt tekoa, josta sai rangaistuksen. Vasta 2000-luvun alkuvuosina tapaus avattiin uudelleen, ja 28. elokuuta 2007 Truscott vapautettiin vanhoista syytteistä.


title: Steven Truscott

text: Truscottin laajaa huomiota herättänyt tapaus on toiminut pohjana Ann-Marie MacDonaldin romaanille "The Way the Crow Flies" (2003; suom. Keltaisessa kirjastossa nimellä "Linnuntietä") ja Pierre Bertonin runolle "Requiem for a Fourteen-Year-Old". Blue Rodeo julkaisi myös laulun "Truscott" albumillaan "The Days in Between" (2000).


title: Parhaat (Matti Esko)

text: Parhaat on Matti Eskon kokoelmalevy, joka julkaistiin vuonna 1995.


title: Ann-Marie MacDonald

text: Ann-Marie MacDonald (s. 29. lokakuuta 1958) on kanadalainen kirjailija ja näyttelijä. Hän on julkaissut kahden romaaninsa ohella muun muassa näytelmiä.


title: Ann-Marie MacDonald

text: MacDonald syntyi Baden-Badenissa, Länsi-Saksassa. Hän on esiintynyt näyttelijänä elokuvissa "I've Heard the Mermaids Singing" (1987) sekä "Better Than Chocolate" (1999) ja vieraillut esimerkiksi televisiosarjassa "L-koodi".


title: Ann-Marie MacDonald

text: MacDonald on saavuttanut suuren menestyksen kummallakin hallitsemallaan alalla. Hän on voittanut näyttelijänä Geminin (1990) sekä kirjailijana esimerkiksi "Commonwealth Writers' Prizen" ja "Governor General's Awardin".


title: Still 900

text: Still 900 on Helsingissä vuonna 1986 pidettyjen puolitonnarien MM-kisoja varten suunniteltu purjevene. Veneen piirsi suomalainen Eivind Still. Niitä valmistettiin Stillin veneveistämöllä Pietarsaaressa vuosina 1985–86 tiettävästi neljä kappaletta. Veneen pituus on 9 m, leveys 3,12 m ja syväys 1,7 m. Purjepinta-ala on 42 neliömetriä. Uppouma on 2 400 kilogrammaa, joskin joihinkin veneisiin on myöhemmin rakennettu painavampi köli. Yksi veneistä on myyty Ruotsiin, muiden kotisatamat ovat Turussa, Helsingissä ja Päijänteellä.


title: Christina Cox

text: Christina Cox (s. 31. heinäkuuta 1971) on kanadalainen näyttelijä. Hän syntyi Ontariossa kolmesta tytöstä nuorimpana; hänen sisarensa ovat Tracey ja Melissa.


title: Christina Cox

text: Cox opiskeli kahden vuoden ajan Ryerson Theatre Schoolissa. Hän on esiintynyt muiden muassa elokuvissa "Better Than Chocolate" (1999), "Koodinimi: Phoenix" (2000) ja "Jane Doe" (2001), mutta hänet tunnetaan myös televisiosta.


title: Christina Cox

text: Cox menestyi jo nuoruudessaan useissa liikuntalajeissa, mutta päätti valita uransa näyttelemisestä. Hän oli vuonna 1998 ehdolla Gemini-palkinnon saajaksi.


title: Uuksunjoki

text: Uuksunjoki () on Laatokkaan laskeva joki Suojärven ja Pitkärannan piireissä Karjalan tasavallan eteläosassa Venäjällä. Joki sijaitsee Suomen Neuvostoliitolle luovuttamalla alueella. Joen uoma on noin 20 metriä leveä.


title: Uuksunjoki

text: Uuksunjoki saa alkunsa pienestä, noin 3,5 kilometriä pitkästä Kuikkajärvestä entisen Soanlahden kunnan alueelta. Sieltä joki virtaa pienien jokien kautta kaakkoon. Tämän alkupään suurin koski on Ruhkankoski (178 metriä pitkä, 1,5–2 metriä leveä, 13 metriä korkea, 0,13 Megawattia). Entisen Suistamon kunnan alueen pohjoisosassa Uuksunjokeen laskee pohjoisesta Muuannonjoki, joka tuo vettä Suurijärvestä ja Muuannonjärvestä. Muuannonjoen laskukohdan jälkeen joessa on useita koskia, joista suurin on Roikonkoski. Roikonkosken jälkeen joki laskee Salmenjärveen (24,9 km² ja 16 m syvä), josta vedet virtaavat vuolaan salmen kautta Uuksunjärveen, jonne laskee lisäksi pohjoisesta Kartoinjoki.


title: Uuksunjoki

text: Uuksunjärvestä Uuksunjoki virtaa edelleen kaakkoon, mutta kääntyy sitten etelään. Noin 20 kilometrin jälkeen siihen laskee pohjoisesta Sääksjärven reitti, joka tuo vettä Kotajärvestä, Ruokojärvestä ja Kivijärvestä, Maitojärvestä ja Sääksjärvestä, sekä koillisesta Loimolanjoen reitti (alajuoksun nimenä myös Pensasjoki). Loimolanjoen yhtymäkohdan jälkeen Uuksunjoessa on useita koskia, joista suurimmat ovat Jukokoski (250 m pitkä, 4,4 m korkea, 0,66 MW), Sirnitsankoski (115 m pitkä, 2,7 m korkea, 0,4 MW), Kivikulmankoski (320 m pitkä, 5,1 m korkea, 0,76 MW), Ylä-Sahankoski (120 m pitkä, 4 m korkea, 0,6 MW) ja Uuksunkoski (4,8 m korkea, 0,72 MW). Tämän jälkeen Uuksunjoki laskee entisen Salmin kunnan (nykyisin Pitkärannan) Uuksun kylän luona Laatokan Uuksunlahteen, muodostaen pienen suiston.


title: Uuksunjoki

text: Suomen talvisodassa puna-armeija eteni Uuksunjoen länsirannalle saaden sinne sillanpääaseman 4. joulukuuta 1939.


title: Uuksunjoki

text: Suomen aikana joen alajuoksun koskissa oli kolme vesivoimalaa ja joen suulla oli pieni satama. Joki oli myös tärkeä uittoväylä. Joen varsilla on edelleen nähtävissä suomalaisten vuonna 1943 tekemien hakkuiden tuloksena syntyneitä ropsipinoja, jotka ovat alueluovutusten jälkeen jääneet niille sijoilleen hyödyntämättöminä. Joessa on myös paljon majavien tekemiä patoja, jotka ovat tukkineet jokiuomaa.


title: Simone Mathieu

text: Simonne Mathieu (31. tammikuuta 1908 – 7. tammikuuta 1980) oli ranskalainen tennispelaaja. Hän kuului Ranskan avoimen tennisturnauksen varhaisiin tähtiin; hän voitti siellä kaksinpelimestaruudet vuosina 1938 ja 1939.


title: Simone Mathieu

text: Naisten nelinpelissä Mathieu voitti Ranskan avoimissa kuusi mestaruutta vuosina 1933–1934 ja 1936–1939. Vuosina 1937 ja 1938 hän voitti mestaruudet sekanelinpelissä. Wimbledonissa hän ylsi naisten nelinpelin mestaruuksiin vuosina 1933–1934 ja 1937.


title: Simone Mathieu

text: 71-vuotiaana kuollut Mathieu kelpuutettiin vuonna 2006 International Tennis Hall of Fameen.


title: Hulluruoho

text: Okahulluruoho eli hulluruoho ("Datura stramonium") on koisokasvien heimoon ("Solanaceae") ja hulluruohojen ("Datura") sukuun kuuluva yksivuotinen kasvi. Hulluruoho on erittäin myrkyllinen ja haisee pahalta jo matkan päähän. Kasvin alkaloideilla on myös lääkekäyttöä.


title: Hulluruoho

text: Hulluruoho kasvattaa 20–120 cm korkean putkimaisesti haaroittuvan pystyn varren. Tummanvihreät lehdet ovat miehen kämmenen kokoisia, ohuita, leveänpuikeita, suippoja ja terävästi isohampaisia. Ne muistuttavat jossain määrin vaahteranlehtiä. Kukinto on viuhko ja kukintoperät ovat varren kanssa yhdiskasvuisia. Yksittäin lehtihangoissa olevat kukat ovat valkoiset tai joskus sinipunaiset, hennot ja hieman torvimaiset. Kukan verhiö on lieriömäinen ja särmikäs. Teriö on 5–10 cm pitkä, suppilomainen ja laiteeltaan poimumainen. Hulluruoho kukkii Suomessa heinä–syyskuussa. Hedelmä on piikikäs, iso, ulkoisesti hevoskastanjan ("Aesculus hippocastanum") hedelmää muistuttava nelilokeroinen kota. Verhiön tyvi säilyy renkaana kodan alla. Kypsyttyään kota aukeaa paljastaen mustat, litteät ja soikiomaiset siemenet, joita on noin 300. Siemenet itävät noin seitsemässä viikossa.


title: Hulluruoho

text: Ruotsinkielinen ("spikklubba", naulanuija) ja englanninkielinen nimi ("thornapple", piikkiomena) viittaavat piikikkääseen hedelmään. Amerikassa hulluruohoa nimitetään "paholaisen omenaksi" ("Devil's Apple").


title: Hulluruoho

text: Hulluruoho esiintyy kaikissa maanosissa yleisenä rikkaruohokasvina. Alun perin se on kotoisin Pohjois-Amerikasta, mistä se on levinnyt lähes joka puolelle maailmaa lämpimille ja lauhkeille alueille. Pohjois-Amerikassa lajia kasvaa lähinnä Yhdysvaltain keski- ja itäosissa. Euroopassa laji on levinnyt mantereen etelä-, keski- ja itäosiin. Levinneisyysalueen pohjoisraja kulkee Fennoskandian keskiosissa, Baltiassa ja Keski-Venäjällä. Hulluruoho on levinnyt myös laajalle alueelle Pohjois-Afrikkaan, Lähi-itään, Turkkiin sekä Keski- ja Itä-Aasiaan. Sitä tavataan myös Etelä-Amerikassa, Etelä- ja Keski-Afrikassa, Intiassa, Australiassa ja Uudessa-Seelannissa.


title: Hulluruoho

text: Suomessa hulluruohoa kasvaa melko harvinaisena lähinnä Etelä-Suomessa sekä Pohjanlahden rannikkokaupungeissa Kemin korkeudelle saakka.


title: Hulluruoho

text: Suomessa hulluruoho on vanha tulokaslaji, joka on tullut maahan painolastikasvina purjelaivojen painolastimaan mukana ja siemenlasteissa. Siksi sen tyypillisiä elinympäristöjä ovat satama-alueet, lastauspaikat, jouto- ja täyttömaat, kaatopaikat sekä puutarhat. Esimerkiksi 1980-luvulla hulluruohoa ilmaantui Helsinkiin Herttoniemen satama-alueelle Pohjois-Amerikasta tuotujen, margariinin ja ruokaöljyn raaka-aineeksi tarkoitettujen auringonkukansiementen mukana.


title: Hulluruoho

text: Hulluruoho on vanha rohdoskasvi, jonka lehtiä ja siemeniä on käytetty erilaisia valmisteina lääkkeinä. Pohjois-Amerikassa ja Euroopassa sitä on aikanaan käytetty muun muassa kipulääkkeenä, astmaan ja kouristusten laukaisuun. Hulluruoho sisältää lukuisia antikolinergisiä tropaanialkaloideja kuten hyoskyamiinia, skopolamiinia ja atropiinia. Suomesta vanhimmat todisteet hullukaalin viljelystä ovat Helsingin Kaisaniemestä, josta vanhan puutarhan paikalta on löytynyt 1700-luvulta säilyneitä siemeniä. Ennen kuin muun muassa Kaisaniemessä tehtiin uusia makrofossiililöytöjä siemenistä, oli kasvin viljelystä Suomessa kirjallisia viitteitä vasta 1800-luvulta.


title: Hulluruoho

text: Noitavainojen aikaan kasvia pidettiin osoituksena noitavoimista, ja pelkästään kasvin löytyminen pihalta kasvamasta saattoi johtaa tuomioon, vaikka hulluruoho on yleinen kasvi lähes kaikkialla Euroopassa.


title: Hulluruoho

text: Osalla sen alkaloideista on yhä lääkkeellistä käyttöä, minkä lisäksi sitä käytetään jonkin verran päihteenä. Hulluruohoa nauttinut henkilö voi esimerkiksi kokea poikkeuksellisen voimakkaita ja todentuntuisia aistiharhoja ja luulla niitä todeksi (ns. deliriumtila). Suurin osa kasvia käyttäneistä kertovat hallusinaatioidensa olleen myös äärimmäisen epämiellyttäviä ja äärimmäisen pelottavia.


title: Hulluruoho

text: Muitakin hulluruohoja ja koisokasveja käytetään päihteinä ja lääkkeinä. Tämä ei kuitenkaan ole suositeltua koska hengenvaarallinen yliannostus myrkyllisen kasvin kanssa on erittäin todennäköinen riski. Kasvin alkaloidipitoisuus riippuu monista tekijöistä. Pitoisuudet vaihtelevat sekä kasveittain, että saman kasvin eri osien välillä.


title: Mantsinsaari

text: Mantsinsaari, Mantsi () on saari Laatokan koillisrannikolla Salmin kunnallishallintoalueella Pitkärannan piirissä Karjalan tasavallassa Venäjällä. Saari kuuluu Suomen Neuvostoliitolle luovuttamiin alueisiin. Mantsinsaari sijaitsee mantereen tuntumassa. Mantereen ja Mantsinsaaren välissä on Lunkulansaari ja Mantsinsaaren pohjoispään lähelle ulottuu Uuksalonpäänniemi. Mantsinsaari on 14,5 kilometriä pitkä ja yli neljä kilometriä leveä. Pinnanmuodostukseltaan Mantsinsaari on läheistä Lunkulansaarta korkeampi. Saaren keskiosan korkeimmat kohdat kohoavat 17–30 metriä Laatokan pinnan yläpuolelle. Suomelle kuuluessaan Mantsinsaaressa oli kolme suurta kylää, mutta nykyisin saari on lähes asumaton, eikä lossiyhteyskään ole enää käytössä.


title: Mantsinsaari

text: Ennen toista maailmansotaa saari kuului Suomelle osana Salmin kuntaa. Suomelle kuuluessaan saarella oli kolme kylää ja 1 750 asukasta. Suurin kylistä oli saaren pohjoispäässä sijainnut Peltoinen, jossa oli noin 815 asukasta vuonna 1939 eli noin puolet saaren väestöstä. Peltoisen kylän eteläpuolella sijaitsivat Oritselän kylä (310 asukasta) ja saaren eteläpäässä Työmpäisen kylä (400 asukasta). Saaren väestö harjoitti elinkeinoinaan pääasiassa maataloutta ja kalastusta. Mantsinsaarelle ei johtanut siltaa vaan sinne oli lossiyhteys Lunkulansaaresta, josta oli siltayhteys mantereelle. Mantsinsaaren lossirannassa oli 1 120 metriä pitkä laituri. Lisäksi kesäisin oli säännöllinen laivayhteys Salmin kirkonkylään, Pitkärantaan, Sortavalaan ja Valamoon.


title: Mantsinsaari

text: Peltoisen kylässä oli Mantsinsaaren sairaala. Kansakouluja oli yhteensä neljä, joista Peltoisessa kaksi ja Työmpäisessä kaksi. Lisäksi Peltoisessa ja Työmpäisessä oli luotsiasemat. Majakkoja oli kolme: Leppäniemessä ja Sirnitsässä sekä edelleen toiminnassa oleva Heinäluodon majakka. Saarella oli myös Suomen puolustusvoimien toimintaa. Oritselän kylässä oli Härkämäen rannikkotykistöpatteri (2 x 152mm Canet 45 -tykkiä) ja Härkämäen kasarmit ja Työmpäisessä oli lisäksi Laatokan meripuolustuksen tarkkailuasema.


title: Mantsinsaari

text: Mantsinsaari muodosti Salmin ortodoksiseen seurakuntaan kuuluneen Mantsinsaaren kappeliseurakunnan, johon kuului Mantsinsaaren lisäksi Lunkulan kylä Lunkulansaaren pohjoispäästä ja Uuksalonpään kylä samannimisen niemen kärjestä mantereelta. Saaren kaikki luterilaiset kuuluivat Salmin luterilaiseen seurakuntaan. Saarella oli Peltoisen kylässä sijainnut Mantsinsaaren kirkko ja kolme tsasounaa: yksi Oritselän kylässä ja kaksi Työmpäisen kylässä.


title: Mantsinsaari

text: Mantsinsaaren tykkipatteristoa vahvistettiin ja ajanmukaistettiin syksyllä 1939. Talvisodan aattona 29. marraskuuta 1939 aloitettiin Mantsinsaaren evakuointi. Evakuointi aloitettiin Mantsinsaaren lossin yhteydessä olevalta 1 120 metriä pitkältä laiturilta, josta laivat kuljettivat asukkaita ja omaisuutta Uuksalonpäähän. Ja kun tämä kävi vihollisen toiminnan vuoksi vaaralliseksi, siirryttiin laivoja lastaamaan saaren pohjoispäähän. Viimeiset lähtijät joutuivat avonaisiin kalastajamoottoriveneisiin ja suuntasivat Uuksalonpäätä lännemmäksi Pitkärantaan.


title: Mantsinsaari

text: Suomen puolustusvoimat vetäytyivät Lunkulansaaresta Mantsinsaareen 5. joulukuuta. Lunkulansaaren pohjoispää vallattiin kuitenkin takaisin joulukuun 8. päivänä. Mantsinsaari pysyi Suomen hallussa sodan loppuun asti, jolloin sieltä oli Moskovan rauhansopimuksen perusteella vetäydyttävä.


title: Mantsinsaari

text: Jatkosodassa Suomi valtasi saaren takaisin vuonna 1941, mutta joutui vetäytymään sieltä vuonna 1944. Lopullisesti saari menetettiin Pariisin rauhassa vuonna 1947.


title: Pahan kukat

text: Pahan kukat (myös Pahan kukkia, ) on ranskalaisen runoilijan Charles Baudelairen kirjoittama runokokoelma. Se ilmestyi 1857, ja sillä oli merkittävä rooli symbolistisessa ja yleensä modernistisessa liikkeessä. Runojen keskeiset aiheet liittyvät dekadenssin ja erotiikan teemoihin. Kokoelman runoilla oli merkittävä vaikutus muun muassa Arthur Rimbaud’n ja Stéphane Mallarmén tuotantoon.


title: Pahan kukat

text: "Pahan kukkien" runot sisältävät myös myötätuntoa yhteiskunnan vähäosaisia kohtaan. Baudelaire pitäytyy tiukasti kiinni runouden perinteessä käyttämällä loppuun saakka hiottua mittaa.


title: Pahan kukat

text: Baudelaire omisti kokoelmansa ”virheettömälle runoilijalle, Ranskan kirjallisuuden täydelliselle taikurille” Théophile Gautier’lle. Lukiessaan runoa ”Le Cygne” (Joutsen) Victor Hugo totesi Baudelairen synnyttäneen kirjallisuuteen ”uuden väristyksen” ("un nouveau frisson").


title: Pahan kukat

text: "Pahan kukkien" ensimmäinen laitos oli järjestetty viiteen temaattisesti erilliseen osaan:


title: Pahan kukat

text: Ensimmäinen laitos ilmestyi 25. kesäkuuta 1857 painoksena, jonka suuruus oli 1 300 kirjaa. Kirjan kappalehinta oli kolme frangia.


title: Pahan kukat

text:
"Le Figarossa" "Pahan kukkien" runot ja niiden kirjoittaja haukuttiin 5. heinäkuuta 1857 ja ne todettiin tuomittaviksi. Kirjasta nousseen kohun vuoksi Baudelaire ja hänen kustantajansa Auguste Poulet-Malassis haastettiin oikeuteen ”yleisen moraalin ja hyvien tapojen halventamisesta”. 20. elokuuta Baudelaire tuomittiin maksamaan 300 frangia sakkoja, kuusi runoa kiellettiin, määrättiin poistettavaksi kokoelmasta ja niiden julkaiseminen oli kielletty Ranskassa vuoteen 1949 saakka. Kielletyt runot olivat
Nämä julkaistiin myöhemmin Brysselissä pienenä painoksena nimellä "Les Épaves".


title: Pahan kukat

text: Pahan kukkien toinen laitos ilmestyi 1861 ilman kuutta kiellettyä runoa, ja siihen lisättiin 32 uutta runoa ja kokonaan uusi osuus "Tableaux Parisiens". Tekijän kuoleman jälkeinen kolmas laitos ilmestyi 1868 Gautier’n esipuheella varustettuna, ja siinä olivat mukana 14 aikaisemmin julkaisematonta runoa.


title: Pahan kukat

text: Yrjö Kaijärvi suomensi teoksesta valikoiman runoja käännöksenä nimeltä "Pahan kukkia", joka ilmestyi Otavan kustantamana vuonna 1962. Yksittäisiä runoja ovat suomentaneet useat runoilijat, ja yhtenä helmistä on pidetty V. A. Koskenniemen suomennosta ”Kissa”.


title: Pahan kukat

text: Antti Nylénin koko teoksen käsittävä suomennos "Pahan kukat" ilmestyi 2011 kustannusyhtiö Sammakon kustantamana. Teos on siinä muodossa kuin se oli Baudelairen toisessa laitoksessa 1861. Suomennoksessa on mukana alkuteksti sekä selityksiä ja huomautuksia. Jälkisanoissa kerrotaan teoksen ja ja käännöksen taustoista. Runot eivät noudata mittaa, eikä niissä ole riimitystä, vaan paino on sisällössä.


title: Pahan kukat

text: Kriitikko Kuisma Korhosen mukaan Baudelaire on ollut nuorten runoilijoiden ja myös rocklyyrikoiden suosima hahmo, sillä hänessä voi nähdä kapinallisen taiteilijan myytin ruumiillistuman. Baudelaireen liitetyt provokatiivisuuden, nautinnonhalun ja äärimmäisten tunteiden leimat liittävät hänet androgyynisyyden ja herkkyyden ohella myös Jim Morrisoniin kaltaisiin rock-hahmoihin. Korhonen pitää "Pahan kukkia" parhaana oppaana runouden maailmaan nuorelle henkilölle.


title: The Dø

text: The Dø on vuonna 2007 perustettu suomalais-ranskalainen yhtye, jonka jäsenet ovat elokuvasäveltäjä Dan Levy ja laulaja Olivia Bouyssou-Merilahti.


title: The Dø

text: Yhtyeen nimi on johdettu sen jäsenten etunimien alkukirjaimista, mutta se viittaa myös duuriasteikon ensimmäiseen säveleen.


title: The Dø

text: Levy ja Merilahti tapasivat, kun he olivat tekemässä musiikkia elokuvaan "Sutten valtakunta" (2005). He jatkoivat yhteistyötään elokuvissa "The Passenger" ja "Camping sauvage". The Døn ensimmäinen albumi "A Mouthful" ilmestyi tammikuussa 2008 ja nousi ensimmäisellä viikolla Ranskassa listaykköseksi. Heidän kolmas albuminsa "Shake Shook Shaken" sai 13.2.2015 Ranskassa Victoires de la musique -palkinnon vuoden 2014 rock-albumina. Olivia Merilahti oli myös ehdolla vuoden naislaulajaksi.


title: The Dø

text: Merilahti on opiskellut musiikkia Helsingissä. Hän laulaa englanniksi, mutta The Døn esikoislevyllä on myös suomenkielinen kappale "Unissasi laulelet". Hän asuu Ranskassa.


title: The Dø

text: Yhtye on esiintynyt Suomessa ainakin Provinssirockissa 14. kesäkuuta 2008, Helsingin juhlaviikoilla 30. elokuuta 2008, Flow-festivaalilla 13. elokuuta 2011 sekä Tavastialla 23.4.2012 ja 9.3.2015.


title: Olivia B. Merilahti

text: Olivia Bouyssou Merilahti (s. 1982) on Ranskassa asuva ranskalais-suomalainen säveltäjä ja laulaja. Hänen isänsä on ranskalainen ja äitinsä suomalainen.


title: Olivia B. Merilahti

text: Merilahti opiskeli Helsingissä klassista musiikkia, mutta siirtyi sittemmin rockin, jazzin ja elektronisen musiikin pariin. Hän tutustui vuonna 2004 Dan Levyyn, ja he perustivat 2007 yhtyeen The Dø.


title: Harold Ashby

text: Harold Ashby (21. maaliskuuta 1925 – 23. kesäkuuta 2003) oli yhdysvaltalainen jazzsaksofonisti. Hän tuli tunnetuimmaksi Duke Ellingtonin yhtyeen jäsenenä, mutta työskenteli myös kokoonpanon ulkopuolella.


title: Harold Ashby

text: Ashby kärsi toukokuussa 2003 sydäninfarktin New Yorkissa. Hän ei toipunut koskaan ja kuoli 23. kesäkuuta ollessaan 78 vuoden ikäinen.


title: Ben Webster

text: Benjamin Francis ”Ben” Webster (27. maaliskuuta 1909 – 20. syyskuuta 1973) oli yhdysvaltalainen tenorisaksofonisti. Hän syntyi Kansas Cityssä, Missourissa, ja kuului vuosina 1935–1943 Duke Ellingtonin orkesteriin.


title: Ben Webster

text: Webster työskenteli myös muissa huomattavissa kokoonpanoissa, kuten Bennie Motenin yhtyeessä ja tunnettujen pianistien, Oscar Petersonin ja Art Tatumin, sekä tenorisaksofonistikollegansa Coleman Hawkinsin kanssa.


title: Ben Webster

text: Webster muutti vuonna 1964 Tanskan pääkaupunkiin Kööpenhaminaan. Hän kuoli 64-vuotiaana Amsterdamissa, Alankomaissa.


title: Bennie Moten

text: Bennie Moten (13. marraskuuta 1894 Kansas City, Missouri – 2. huhtikuuta 1935 Kansas City, Missouri) oli amerikkalainen jazzpianisti, säveltäjä ja orkesterinjohtaja. Bennien vanhempi veli oli pianisti "Ira ’Buster’ Moten" (1877–1956).


title: Bennie Moten

text: Benjamin 'Bennie' Moten syntyi Kansas Cityssä, Missourissa. Lapsuutensa hän vietti viidessä eri osoitteessa, jotka sijaitsivat Kansas Cityn tanssipaikkojen läheisyydessä. Hän oppi soittamaan pianolla ragtime-musiikkia. Hänestä kehittyi kohtuullinen, vaikkakaan ei mestarillinen soittaja. Moten muodosti ensimmäisen bändinsä (B. B. & D. trio eli Beenie, Bailey & Dude) vuonna 1918. Trioon kuuluivat Motenin lisäksi rumpali "Dude Langford" ja laulaja "Bailey Handcock". Vuosina 1919–1922 trio esiintyi vakituisesti Kansas Cityn alueella.


title: Bennie Moten

text: Vuonna 1922 Motenin trio oli vaihtanut nimensä B. B. & B:ksi ja Moten toimi yhtyeen managerina. Trio laajeni pian sekstetiksi, kun Moten palkkasi yhtyeeseensä kornetisti "Lamar Wright sr.:n", pasunisti "Thamon Hayesin", klarinetisti "Woodie Walderin" ja rumpali "Willie Hallin". Levytysdebyyttinsä Moten teki vuonna 1923, kun yhtye levytti blueslaulaja "Ada Brownin" kanssa kappaleen ”Evil Mama Blues”. Vuodesta 1923 Motenin orkesteri tunnettiin nimellä "Bennie Moten’s Kansas City Orchestra" ja se teki saman vuoden syyskuussa ensimmäisen levytyksensä St. Louisissa. Orkesteri oli Kansas Cityn ensimmäinen levytyksiä tehnyt kokoonpano. Sittemmin Motenin orkesterin kokoonpano kasvoi ja siitä muodostui big band. Orkesteri teki vuosina 1923–1925 levytyksiä Okeh-levymerkille. Eräs näistä oli erään orkesterin suurimman hittikappaleen ”South” ensimmäinen versio.


title: Bennie Moten

text: Motenin orkesteri levytti Victor-levymerkille vuosina 1926–1932. Tuona aikana orkesteriin liittyivät mm. "Harlan Leonard", trumpetisti "Oran 'Hot Lips' Page", pasunisti ja kitaristi "Eddie Durham", "Jack Washington", Jimmy Rushing ja Eddie Barefield. Lisäksi Motenin veli Ira soitti joillakin levyillä haitaria. Orkesteri esiintyi ympäri Yhdysvaltoja.


title: Bennie Moten

text: Kontrabasisti Walter Pagen johtama Blue Devils-orkesteri oli Motenin orkesterin pahin kilpailija 1920-luvun lopulla. Vähentääkseen kilpailua Moten pestasi orkesteriinsa soittajia Blue Devilsin riveistä. Lopulta Blue Devilsin toiminta hiljeni, kun Page siirtyi Motenin big bandiin.


title: Bennie Moten

text: Eräs Blue Devilsista lähteneistä muusikoista oli nuori ja lahjakas pianisti William 'Count' Basie, joka liittyi "Kansas City Orchestran" jäseneksi vuonna 1929. Moten oli niin vaikuttunut Basien soittotaidosta, että lopetti vähitellen itse soittamisen levyillä kokonaan. Orkesterin esiintyessä klubeilla hän kuitenkin soitti edelleen muutaman kappaleen.


title: Bennie Moten

text: Orkesterinjohtajana Moten oli hyväluonteinen ja antelias ja soittajat pitivät hänestä. Hän oli myös hyvä liikemies. Motenilla oli kykyä nähdä millainen musiikki tulisi menestymään. Siksi monet hänen sävellyksistään nousivat hittikappaleiksi.


title: Bennie Moten

text: Joulukuussa 1932 Kansas City Orchestra levytti joukon merkittäviä levytyksiä. Kokoonpanossa soittivat tuolloin Basien lisäksi mm. Oran Page, Eddie Durham, Jack Washington, Ben Webster, Jimmy Rushing, Eddie Barefield ja Walter Page. Näihin aikoihin Moten itse oli luopunut soittamisesta ja keskittyi täysin orkesterin johtamiseen ja säveltämiseen. Vuoden 1932 levytyksien joukossa on hittikappaleeksi noussut "Moten Swing".


title: Bennie Moten

text: Motenin orkesteri matkusti huhtikuun alussa 1935 Denveriin, Coloradoon, jossa sen oli määrä esiintyä Rainbow Ballroomissa. Moten itse jäi Kansas Cityyn, jossa häneltä leikattiin nielurisat. Leikkaus kuitenkin epäonnistui ja Moten kuoli leikkauspöydälle 2. huhtikuuta 1935. Hän oli 40-vuotias. Hänet haudattiin Highland Cemeteryn hautausmaalle, Kansas Cityyn.


title: Bennie Moten

text: Motenin kuoleman jälkeen hänen orkesteriaan johti pienen aikaa hänen veljensä Ira, mutta tämä ei ollut läheskään veljensä veroinen orkesterinjohtaja. Muusikot siirtyivätkin pian Count Basien johtamaan orkesteriin, josta tuli Bennie Motenin "Kansas City Orchestran" varsinainen seuraaja.


title: Bennie Moten

text: Pianistina, säveltäjänä ja orkesterinjohtajana Bennie Moten oli eräs ensimmäisiä muusikoita, jotka loivat jazzkoulukunnan, jota nimitetään Kansas Cityn jazztyyliksi. Motenin "Kansas City Orchestra" levytti satoja levytyksiä, joista useat ovat nousseet klassikoiksi. Lisäksi orkesterissa soitti muusikoita, joista monet nousivat tunnetuiksi jazzmuusikoiksi.


title: Bennie Moten

text: Moten itse ei ehtinyt nähdä musiikkinsa laajempaa vaikutusta jazz-musiikin kehityksessä. Hänen vaikutuksensa levisi ennen kaikkea Count Basien mukana, kun tämä muutti vuonna 1937 Chicagoon ja sittemmin New Yorkiin. Basie jatkoi Kansas Cityn jazztyylin kehittämistä aina kuolemaansa saakka 1980-luvulle. Motenin tyylistä vaikutteita vaikutteita ovat saaneet myös Benny Goodman ja Charlie Parker.


title: Doc Pomus

text: Doc Pomus (27. kesäkuuta 1925 – 14. maaliskuuta 1991) oli yhdysvaltalainen lauluntekijä, joka tuli tunnetuksi yhteistyöstään Mort Shumanin kanssa. Heidän hittiensä joukossa on muiden muassa Elvis Presleyn levyttämä "Viva Las Vegas" (1964).


title: Doc Pomus

text: Pomus sairasti lapsena polion ja päätyi myöhemmällä iällään pyörätuoliin polionjälkeisen oireyhtymän seurauksena. Hän kuoli keuhkosyöpään 65-vuotiaana.


title: Doc Pomus

text: Pomus on kelpuutettu Songwriters Hall of Fameen ja Rock and Roll Hall of Fameen.


title: Mort Shuman

text: Mort Shuman (12. marraskuuta 1936 – 2. marraskuuta 1991) oli yhdysvaltalainen lauluntekijä. Hän tuli tunnetuksi yhteistyöstään Doc Pomusin kanssa; heidän hittiensä joukossa on muiden muassa Elvis Presleyn levyttämä "Viva Las Vegas" (1964).


title: Mort Shuman

text: Shuman kuoli maksaleikkauksen jälkeen 54-vuotiaana. Hänet kelpuutettiin Songwriters Hall of Fameen vuonna 1992.


title: Ivo Perišin

text: Ivo Perišin (4. heinäkuuta 1925 Kaštel Kambelovac – 30. lokakuuta 2008) oli kroatialainen taloustieteilijä ja Jugoslavian ajan poliitikko.


title: Ivo Perišin

text: Perišin toimi vuodesta 1956 taloustieteen professorina Zagrebin yliopistossa. Vuosina 1965–1967 hän oli Splitin pormestari ja 1969–1971 Jugoslavian kansallispankin kuvernööri. Hän oli Kroatian parlamentin puhemies 1974–1978.


title: Ivo Perišin

text: Perišin oli Kroatian tieteiden ja taiteiden akatemian jäsen vuodesta 1977.


title: Tahj Mowry

text: Tahj Dayton Mowry (s. 17. toukokuuta 1986 Honolulu, Havaiji) on yhdysvaltalainen näyttelijä, joka tuli tunnetuksi lapsinäyttelijänä televisiosarjasta Smart Guy.


title: Tahj Mowry

text: Tahj syntyi Honolulussa, mutta asui perheineen hyvin nuorena Texasissa, ennen muuttamistaan Los Angelesiin. Hänen ensimmäinen merkittävärooli oli komediatelevisiosarjassa "Smart Guy". Ennen sarjaa Tahj muun muassa vieraili Frendeissä ja sen jälkeen hän teki pitkään Wade Loadin ääniroolia animaatiosarjoissa Kim Possible ja Lilo & Stitch. Samoihin aikoihin Tahj vieraili televisiosarjoissa The Game, Zackin ja Codyn viiden tähden elämää ja Täydelliset naiset.


title: Ante Marković

text: Ante Marković (25. marraskuuta 1924 – 28. marraskuuta 2011) oli kroaattipoliitikko ja Jugoslavian viimeinen pääministeri. Hän syntyi Konjicissa, nykyisen Bosnia ja Hertsegovinan alueella.


title: Ante Marković

text: Zagrebin yliopistosta sähköinsinööriksi valmistunut Marković työskenteli Rade Končar -yrityksessä Zagrebissa ja lähti politiikkaan 1982. Hän toimi Kroatian pääministerinä vuosina 1982–1985 ja presidenttinä 1986–1988. Hän oli Jugoslavian sosialistisen liittotasavallan viimeisenä pääministerinä maaliskuusta 1989 joulukuuhun 1991.


title: Marie Forså

text: Marie Forså (syntyjään Inga Forså, s. 13. joulukuuta 1956) on ruotsalainen näyttelijä. Hän tuli tunnetuksi 1970-luvun pornoelokuvista, mutta esiintyi myös Walerian Borowczykin valtavirran elokuvassa "Moraalittomia tarinoita" (1974).


title: Heikki Välisalmi

text: Juho Heikki Välisalmi (nimi vuoteen 1906 Johan Henrik Karttunen; 11. huhtikuuta 1886 Kuopio – 28. maaliskuuta 1947 Helsinki) oli kirjailija, toimittaja, näyttelijä ja sosiaalidemokraattien kansanedustaja. Hän käytti myös nimimerkkiä "Hesekiel".